Nkɔmhyɛ a etia Moab (1-47)\n48 Nea asafo Yehowa, Israel Nyankopɔn no aka afa Moab ho ni:+ “Asɛm ato Nebo,+ efisɛ wɔasɛe no! Wɔagu Kiriataim+ anim ase, wɔadi no so nkonim. Wɔagu guankɔbea a ɛyɛ den* no anim ase, na wɔayɛ no pasaa.+ 2 Obiara nni hɔ a oyi Moab ayɛ bio. Wɔabɔ ne sɛe ho pɔw wɔ Hesbon+ sɛ: ‘Mommra mma yenyi no mfi hɔ, na wanyɛ ɔman bio.’ Na wo, Madmin nso, yɛ komm,Efisɛ sekan di w’akyi reba. 3 Wɔte osũ wɔ Horonaim,+Efisɛ kurow no asɛe, na adwiriw agu pasaa. 4 Wɔabubu Moab. Ne mma resu. 5 Osũ nko ara na wɔde foro Luhit koko. Na wɔresian afi Horonaim nso a, wɔte osũ yayaayaw, ɔsɛe a aba no nti.+ 6 Munguan; munguan mpere mo nkwa!* Monyɛ sɛ sare so ɔpopaw dua. 7 Esiane sɛ wode wo ho ato wo nnwuma ne w’agyapade so nti,Wo nso, wobedi wo so nkonim. Na wobetu Kemos+ ase akɔ obi man so,Ɔne n’asɔfo ne ne mpanyimfo nyinaa bɛbom akɔ. 8 Ɔsɛefo no bɛba kurow biara so,Na kurow biara remfa ne ho nni.+ Asaasetraa* no bɛsɛe,Na wɔbɛsɛe asaase a ɛda fam* no, sɛnea Yehowa aka no. 9 Momfa ahyɛnsode nsi ɔkwan so mma Moab,Efisɛ sɛ wɔsɛe no pasaa a, obeguan,Na ne nkurow bɛdan biribi a ɛyɛ hu,Na obiara rentena mu.+ 10 Nnome nka nea ɔyɛ Yehowa adwuma biarabiara! Nnome nka nea ɔmfa ne sekan nhwie mogya ngu! 11 Moabfo atena hɔ dwoodwoo fi wɔn mmofraberem,Te sɛ bobesa a asi hɔ akyɛ a ada ase. Wonhwiee wɔn nguu ade foforo biara mu da,Na wontuu wɔn ase nkɔɔ obi man so da. Ɛno nti na wɔn dɛ nsesae,Na wɔn hua nso nsesae no. 12 “‘Enti hwɛ! Nna bi reba,’ Yehowa asɛm ni, ‘na mɛsoma nkurɔfo ama wɔakɔdan wɔn abutuw. Wɔbɛdan wɔn abutuw, na wɔahwie wɔn afi ade a wogu mu no mu, na wɔbɛbobɔ wɔn nhina akɛse no pasapasa. 13 Na Moabfo ani bewu Kemos ho, sɛnea Israel fi ani awu Betel a wɔde wɔn ho too so ho no.+ 14 Mone hena a moka sɛ: “Yɛyɛ mmarima akatakyi a yɛayɛ krado rekɔ ɔko”?’+ 15 ‘Wɔasɛe Moab,Wɔatow ahyɛ ne nkurow so,+Na wɔn mmerante a wodi mu nso, wɔakunkum wɔn,’+ Ɔhene a ne din de asafo Yehowa no asɛm ni.+ 16 Moabfo amanehunu rebobɔ ba,Na wɔn sɛe de mmirika reba.+ 17 Wɔn ho bɛyɛ wɔn a wɔatwa wɔn ho ahyia no nyinaa mmɔbɔ,Wɔn a wonim wɔn din nyinaa. Monka nkyerɛ wɔn sɛ: ‘Ao, ahoɔden poma no, dua fɛfɛɛfɛ no na abubu yi!’ 18 Si fi w’anuonyam so,Na tena osukɔm mu,* O ɔbabea a wote Dibon.+Efisɛ Moab sɛefo no aba wo so,Na wo nkurow a ɛyɛ den no, ɔbɛsɛe no.+ 19 Wo a wote Aroer,+ gyina ɔkwan ho na hwɛ. Bisa ɔbarima a ɔreguan ne ɔbea a ɔrepɛ baabi afa no sɛ, ‘Asɛm bɛn na asi?’ 20 Wɔagu Moab anim ase, na ehu aka no. Munsu, munsu nteɛteɛm. Mommɔ no dawuru wɔ Arnon+ sɛ wɔasɛe Moab. 21 “Atemmu aba asaase a ɛda fam* no so,+ aba Holon ne Yahas+ ne Mefaat+ so; 22 aba Dibon+ ne Nebo+ ne Bet-Diblataim so; 23 aba Kiriataim+ ne Bet-Gamul ne Bet-Meon+ so; 24 aba Keriot+ ne Bosra so; aba Moab asaase so nkurow nyinaa so, nea ɛwɔ akyirikyiri ne nea ɛbɛn nyinaa. 25 ‘Wɔatwa Moab ahoɔden* akyene;Wɔabu ne nsa* mu,’ Yehowa asɛm ni. 26 ‘Momma ɔnnom nsã mmow+ efisɛ wama ne ho so atia Yehowa.+ Moab munumunum wɔ ne fe mu,Na wadan ade a wodi ho fɛw. 27 Ɛnyɛ wo na wudii Israel ho fɛw no?+ Wohwɛ a, na ɔka akorɔmfo hoA enti ɛsɛ sɛ wowosowosow wo ti gu no so, na wokasa tia no? 28 Moabfo, munnyaw mo nkurow hɔ na monkɔtena ɔbotan so,Na monyɛ sɛ aborɔnoma a ɔyɛ ne berebuw wɔ bepɔw nkyɛnmu wɔ soro.’” 29 “Yɛate Moab ahantan no; ɔyɛ dwae paa.Yɛate n’ahomaso ne n’ahantan ne n’ahokyerɛ ne sɛnea wama ne koma so no.”+ 30 “‘Minim n’abufuw,’ Yehowa asɛm ni,‘Nanso ne kasa hunu no renkosi hwee. Wɔrentumi nyɛ huu! 31 Ɛno nti na mesũ ateɛteɛm wɔ Moab ho no;Mesu Moabfo nyinaa,Na mesu Kir-Heres mmarima.+ 32 O Sibma bobe, mesu wo,+Mesu wo asen sɛnea misuu Yaser no.+ Wo dua a afefɛw no atwa ɛpo. Akodu ɛpo mu, akodu Yaser. W’ahohuru bere mu nnuaba ne bobe a woatetew no,Ɔsɛefo no atow ahyɛ so.+ 33 Wɔayi anigye ne ahurusi afi turo no muNe Moab asaase so.+ Nsã a ɛretene fi amoa a wokyĩ nsã wom mu no, mama atwa. Obiara nni hɔ a ɔde anigye bɛbɔ agye so bere a wɔrekyĩ nsã. Sɛ wɔbɔ gye so mpo a, ɛrenyɛ nnyeso papa.’”+ 34 “‘Wɔte nteɛm bi wɔ Hesbon;+ ɛkɔ ara kosi Eleale.+ Wɔteɛm denneennen ma wɔte wɔ Yahas.+Efi Soar kosi Horonaim,+ na ekosi Eglat-Selisiya. Nimrim nsu mpo, ɛbɛyera.*+ 35 Meremma obiara mmɔ afɔre wɔ sorɔnsorɔmmea,*Na meremma obiara mmɔ afɔre mma ne nyame;Mɛma ne nyinaa agyae wɔ Moab,’ Yehowa asɛm ni. 36 Ɛno nti, me koma besu* Moab te sɛ atɛntɛbɛn,*+Na me koma asu* Kir-Heres mmarima te sɛ atɛntɛbɛn.* Efisɛ ahonyade a wapɛ agu hɔ no bɛsɛe. 37 Obiara ti so apa,+Na obiara atwitwa n’abogyesɛ. Obiara de ade atwitwa ne nsa ho,+Na wɔde awerɛhow ntama* asisi wɔn asen!’”+ 38 “‘Moab adan nyinaa atifi,Ne ne mmɔnten so baabiara,Nea wote ara ne osu ne nteɛteɛm. Efisɛ mabubu MoabTe sɛ ahina a wɔatow akyene baabi,’ Yehowa asɛm ni. 39 ‘Hwɛ sɛnea ehu aka no! Munsu nteɛteɛm! Hwɛ sɛnea Moab de animguase asan n’akyi! Moab adan ade a wodi ho fɛw,Wadan biribi a ɛyɛ hu ama wɔn a wɔatwa ne ho ahyia nyinaa.’” 40 “Nea Yehowa aka ni: ‘Hwɛ! Sɛnea ɔkɔre tow hoo hyɛ aboa so no,+Saa na ɔbɛtrɛw ne ntaban mu aba Moab so. + 41 Wobedi ne nkurow so nkonim,Na wobegye n’abannennen. Saa da no, Moab akatakyi komaBɛyɛ sɛ ɔbea a ɔrewo.’” 42 “‘Na wɔbɛsɛe Moab na anyɛ ɔman bio,+Efisɛ ɛyɛ Yehowa na wama ne ho so atia no.+ 43 Ehu ne amoa ne afiri da mo anim,O Moabfo,’ Yehowa asɛm ni. 44 ‘Obiara a ehu no nti obeguan no, ɔbɛtɔ amoa mu,Na obiara a obepue afi amoa mu no, afiri beyi no.’ ‘Efisɛ afe a mahyɛ no du a, mɛtwe Moab aso,’ Yehowa asɛm ni. 45 ‘Wɔn a wɔreguan no akogyinagyina Hesbon nwini mu; wɔn ahoɔden asa. Efisɛ ogya befi Hesbon aba,Na ogyaframa afi Sihon aba.+ Ɛbɛhyew Moab moma so,Na ahyew mma a wɔyɛ dede no tikora.’+ 46 ‘O Moab, asɛm ato wo! Kemos nkurɔfo+ asɛe. Efisɛ wɔakyere wo mma mmarima de wɔn kɔ,Na wo mma mmea nso, wɔasoa wɔn kɔ obi man so.+ 47 Nanso awiei nna no mu no, mɛboaboa Moabfo a wɔkyeree wɔn kɔe no ano,’ Yehowa asɛm ni. ‘Ɛha na Moab ho atemmusɛm no si.’”+\n^ Anaa “Obon.”\n^ Anaa “bepɔw so asaase tratraa.”\n^ Ebetumi nso akyerɛ, “asaase a ɛso awo so.”\n^ Anaa “ɛbɛyow.”\n^ Anaa “begyigye ama.”\n^ Kyerɛ sɛ, atɛntɛbɛn a wɔde bɔ awerɛhow nnwom wɔ ayi ase.\n^ Anaa “agyigye ama.”


Ɔwɛn-Aban | February 2008\nKENKAN WƆ Albanian Amharic Arabic Armenian Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Ewe Finnish French Ga Georgian German Greek Hebrew Hiligaynon Hungarian Igbo Indonesian Italian Japanese Kazakh Kirghiz Kirundi Korean Lithuanian Malagasy Myanmar Norwegian Ossetian Polish Portuguese Romanian Russian Samoan Sepedi Shona Sinhala Slovak Slovenian Spanish Sranantongo Swahili Swedish Tatar Thai Tigrinya Tsonga Tswana Turkish Twi Ukrainian Vietnamese\nNá ogu po a ɛwɔ Salomo asɔrefie no kɛse te dɛn?\nAsɛm a ɛwɔ 1 Ahene 7:26 no ka sɛ nsu “bat mpennu” na na ɛwɔ ɛpo no mu a na asɔfo no de hohoro wɔn nsa ho, nanso asɔredan no ho asɛm foforo a ɛwɔ 2 Beresosɛm 4:5 ka sɛ na nsu “twahina mpensa” na ɛwɔ ogu po no mu. Esiane sɛ nsonsonoe wɔ nsɛm abien yi mu nti, ama ebinom ka sɛ onii a ɔkyerɛw Beresosɛm nhoma no dii mfomso.\nNanso, New World Translation Bible no boa yɛn ma yehu nea enti a nsɛm abien no nyinaa yɛ nokware. Ahene nhoma a edi kan 7:26 ka wɔ hɔ sɛ: “Bat susuhina mpem abien na wɔde gu mu.” Hyɛ no nsow sɛ 2 Beresosɛm 4:5 ka sɛ: “Bat susuhina mpem abiɛsa na etumi fa.” Enti 2 Beresosɛm 4:5 kyerɛ nsu dodow a aguasɛn a ɛwɔ asɔrefie hɔ no tumi fa, bere a 1 Ahene 7:26 no kyerɛ nsu dodow a na wɔtaa de gu aguasɛn a ɛwɔ asɔrefie hɔ no mu. Sɛ yɛbɛka no ɔkwan foforo so a, na wɔmfa nsu ngu mu ma ɛnyɛ mã tɔ. Ɛte sɛ nea na wɔde nsu bat mpennu na ɛtaa gu mu.\nDɛn nti na Yesu ne Petro de dwetɛ sika biako pɛ tuaa asɔrefie tow no?\nWɔ Yesu bere so no, na ɛsɛ sɛ Yudani barima biara a wadi boro mfe 20 tua afe afe asɔrefie tow a ɛyɛ nnwetɛbona abien anaa didrachma no. Ná eyi yɛ bɛyɛ ɔpaani nnanu akatua. Bere a towtua ho asɛm sɔree no, Yesu ka kyerɛɛ Petro sɛ: “Kɔ po kɔtow darewa na apataa a edi kan a wubeyi no, sɛ wubue n’anom a wubehu dwetɛ sika. Yi ma wɔn fa tua me ne wo de.”—Mateo 17:24-27.\nNhomanimfo pii gye di sɛ dwetɛ sika a wɔka ho asɛm wɔ ha yi yɛ tetradrachma. Ná sika yi yɛ nnwetɛbona anan a ɛbom biako, anaa sika a nnipa baanu betumi de atua wɔn asɔrefie tow. Ná tetradrachma no ho nyɛ na te sɛ didrachma no. Enti The New Bible Dictionary ka sɛ: “Ɛte sɛ nea na Yudafo baanu baanu taa bom tua wɔn Asɔrefie tow.”\nBio nso, sɛ na obi pɛ sɛ ɔsesa sika de tua onipa biako pɛ tow a, na wogye no sika bi. Ná wotumi gye no sika a ɔbɛsesa no mu ɔha mu nkyem 8. Nanso sɛ na nnipa baanu bom tua tow no a, na wonnye wɔn sika biara. Enti wɔ nsɛm kakra yi mu mpo no, asɛm a Mateo kyerɛwee no foa nea na wɔtaa yɛ wɔ Yesu bere so no so.\n[Mfonini wɔ kratafa 15]\nTetradrachma A Wɔayɛ No Kɛse\nw08 2/1 kr. 15\nNkurɔfo Repɛ Mmuae\nƐyɛɛ Dɛn na Yɛbae?\nDɛn Nti na Yɛte Ase?\nDɛn na Ɛbɛba Daakye?\nOguanhwɛfo a Odwen Wo Ho\nDɛn Nti Na Ɛsɛ Sɛ Yɛbɔ Mpae Wɔ Yesu Din Mu?\nFa Nokware Nyankopɔn no Ho\nNEA ƐMA ABUSUA NYA ANIGYE Sɛnea Wosiesie Akasakasa\nWɔresisi Adan De Ayi Yehowa Ayɛ\nMOMFA NKYERƐKYERƐ MO MMA Marko Ampa Abaw\nSɛnea Ɔbaatan Betumi Anya Akomatɔyam\nText Baabi a wubetumi atwe nneɛma akenkan ƆWƐN-ABAN February 2008\nShare Share ƆWƐN-ABAN February 2008\nƆWƐN-ABAN February 2008


1 Samuel 24 | Intanɛt So Bible| Wiase Foforɔ Nkyerɛaseɛ\nSamuel Nhoma a Edi Kan 24:1-22\nDawid nyaa Saul nso wankum no (1-22)\nDawid nyaa obu maa nea Yehowa asra no (6)\n24 Bere a Saul kɔtaa Filistifo no so wiei a ɔsan bae no, wɔbɛka kyerɛɛ no sɛ: “Hwɛ! Dawid wɔ En-Gedi+ sare so.” 2 Ɛnna Saul faa mmarima 3,000 a wɔapaw wɔn afi Israel nyinaa kaa ne ho sɛ wɔrekɔhwehwɛ Dawid ne ne mmarima no wɔ abotan akɛse no mu, baabi a bepɔw so mpɔnkye tena no. 3 Bere a Saul nam kwan so no, okoduu nguammuw a wɔde abo ayɛ no ho, na na ɔbodan bi wɔ hɔ. Saul kɔɔ mu sɛ ɔrekogya n’anan, na na Dawid ne ne mmarima no nso tete ɔbodan no mu+ wɔ ɔfã noho. 4 Dawid mmarima no ka kyerɛɛ no sɛ: “Ɛnnɛ Yehowa reka akyerɛ wo sɛ, ‘Hwɛ! mede wo tamfo rehyɛ wo nsa,+ enti nea wopɛ biara, fa yɛ no.’” Ɛnna Dawid sɔre yɛɛ brɛoo kotwaa Saul ataade nsasin ano. 5 Nanso Dawid koma bɔe*+ sɛ watwa Saul ataade ano. 6 Ɔka kyerɛɛ ne mmarima no sɛ: “Ɛmpare me sɛ megyina Yehowa anim ayɛ ade a ɛte saa atia me wura a Yehowa asra no na mateɛ me nsa aka no, efisɛ Yehowa asra no.”+ 7 Dawid nsɛm yi nti, ne mmarima no twe sanee;* wamma wɔamfa wɔn nsa anka Saul. Saul de, ɔsɔre fii ɔbodan no mu kɔɔ ne kwan. 8 Ɛnna Dawid sɔre fii ɔbodan no mu, na ɔteɛɛm frɛɛ Saul sɛ: “Me wura ɔhene!”+ Bere a Saul twaa n’ani hwɛɛ n’akyi no, Dawid bɔɔ ne mu ase kotow de n’anim butuw fam. 9 Dawid ka kyerɛɛ Saul sɛ: “Adɛn nti na woretietie nkurɔfo ano sɛ, ‘Hwɛ! Dawid repɛ wo adi wo bɔne’?+ 10 Ɛnnɛ da yi, wode w’aniwa ahu sɛnea Yehowa de wo hyɛɛ me nsa wɔ ɔbodan no mu. Nanso bere a obi kae sɛ minkum wo no,+ mihuu wo mmɔbɔ, na mekae sɛ, ‘Meremfa me nsa nka me wura, efisɛ Yehowa asra no.’+ 11 Me papa, hwɛ sɛ w’ataade nsasin ano kura me nsam. Mitwae, nanso mankum wo. Afei de, w’ankasa woahu sɛ menyɛɛ m’adwene sɛ medi wo bɔne anaa mɛtew wo so atua. Menyɛɛ wo bɔne,+ nanso wo de, woretaataa me apɛ me akum me.*+ 12 Yehowa mmu me ne wo ntam atɛn;+ Yehowa na obetua wo ka ama me.+ Me de, meremfa me nsa nka wo.+ 13 Sɛnea tete bɛ no ka no, ‘nnipabɔnefo de, bɔne ara na wɔbɛyɛ’; me de meremfa me nsa nka wo. 14 Hena na Israel hene atu n’ani asi no so yi? Hena na wotaataa no yi? Me ɔkraman funu yi? Sommɔre baako pɛ yi?+ 15 Yehowa bɛyɛ ɔtemmufo na wabu me ne wo ntam atɛn, na obehu na wadi m’asɛm ama me,+ na wabu me atɛn agye me afi wo nsam.” 16 Bere a Dawid ano sii no, Saul kae sɛ: “Me ba Dawid, wo nne na mete yi anaa?”+ Ɛnna Saul sui denneennen. 17 Ɔka kyerɛɛ Dawid sɛ: “Woteɛ sen me, efisɛ papa na woayɛ me, nanso bɔne na mede atua wo ka.+ 18 Ɛnnɛ woama mahu sɛ wo ne me adi no yiye, efisɛ Yehowa de me hyɛɛ wo nsa, nanso woankum me.+ 19 Hena na onya ne tamfo a, ɔde ne ho bɛkyɛ no? Nea woayɛ ama me nnɛ yi nti, Yehowa bɛma wo akatua pa.+ 20 Afei hwɛ! minim sɛ wo na wubedi hene, na wo nsam na Israel ahenni begyina.+ 21 Enti ka me ntam wɔ Yehowa din mu+ sɛ worentɔre m’asefo* a wobedi m’akyi aba no ase, na worempopa me din mfi me papa fi.”+ 22 Ɛnna Dawid kaa Saul ntam, na afei Saul kɔɔ ne fi.+ Dawid ne ne mmarima no de, wɔforo kɔɔ guankɔbea hɔ.+\n^ Anaa “ahonim buu no fɔ.”\n^ Ebetumi nso akyerɛ, “ɔbɔɔ ne mmarima no hwetee.”\n^ Anaa “ayi me kra afi hɔ.”


Henanom Na Wɔte Ahonhom Atenae Hɔ?\nKENKAN WƆ Abbey Acholi Afrikaans Amharic Ateso Attié Aukan Baoule Bassa (Cameroon) Batak (Karo) Bissau Guinean Creole Boulou Bété Chichewa Chitonga Cibemba Damara Douala Edo English French Ga Haitian Creole Igbo Indonesian Italian Jula Kiluba Kinyarwanda Kisonge Kwanyama Lhukonzo Lingala Luganda Luo Medumba Ngangela Nyungwe Nzema Oromo Portuguese Rutoro Shona Sidama Spanish Swahili Tigrinya Tiv Twi Urhobo Venda Wolaita Xhosa Yacouba Yoruba\n1. Ɔkwan bɛn so na wɔde nananom som toto Misrifo abodan ho?\nWƆDE Afrika amammerɛ kwan so nyamesom mu gyidi horow toto Misrifo ɔbodan ho. Onyankopɔn na ɔyɛ ɔkɛseɛ, na ɔwɔ tumi sen biara. Abosom anaa ahonhom a wɔba fam a wɔyɛ Onyankopɔn nkoa na wowɔ nkyɛn nkyɛn. Wɔn nso a wɔbɛn wɔn ne nananom a wɔawuwu a wɔkae wɔn abusuafo a wɔwɔ asase so na wɔma wɔn ani ku wɔn yiyedi ho no. Wɔn a wɔwɔ ase ne ahonhom a wɔba fam: nkonyaayifo, asumanfo, ne abayifo.\n2. Ɔkwan bɛn so na Afrikafo abebusɛm bi kyerɛ sɛ atetesɛm mu gyidi ahorow nya ɔsom so nkɛntɛnso?\n2 Saa atetesɛm mu gyidi horow yi anya ɔsom afoforo a wɔwɔ Afrika so nkɛntɛnso kɛse. Afrika abebusɛm bi ka sɛ: “Yɛn gyidi akyi a yedi (sɛ Kristofo anaa Nkramofo) no nsiw yɛn kwan sɛ yɛbɛsom yɛn kurom abosom.”\n3. Ɛhe na yebetumi ahu nokware a ɛfa wɔn a wɔte ahonhom atrae hɔ ho no?\n3 Ɔkwan bɛn so na Afrika atetesɛm mu gyidi ahorow no yɛ nokware? Bible no ka nokwasɛm a ɛfa wɔn a wɔte ahonhon atenae hɔ no ho asɛm kyerɛ yɛn.\nYehowa, Nokware Nyankopɔn No\n4 Dɛn na ɔsom atitiriw a ɛwɔ Afrikafo no nyinaa gye di?\n4 Afrika nyamesom akuw atitiriw abiɛsa no gye tom sɛ Onyankopɔn wɔ hɔ na ɔyɛ opumpuni. Bible no ka ne ho asɛm sɛ “anyame mu Onyankopɔn ne awuranom mu Awurade, Onyankopɔn tumfoɔ pumpuni a ne ho yɛ hu.” (Deuteronomium 10:17) Nkramofo nso gye di sɛ Onyankopɔn pumpuni biako pɛ na ɔwɔ hɔ. Ɛdefa amammerɛ som a ɛwɔ Afrika ho no, Ɔbenfo Geoffrey Parrinder ka sɛ: “Afrikafo dodow no ara gye di sɛ Onyankopɔn pumpuni bi wɔ hɔ, a ɔyɛ abosom ne nnipa agya, nea ɔbɔɔ amansan no.”\n5 Din ahorow a wɔde frɛ Onyankopɔn no bi ne dɛn?\n5 Nanso, ɛmfa ho sɛ Onyankopɔn ho gyidi atrɛw no, nnipa pii adwene mu ntene wɔn wɔ onii a Onyankopɔn yɛ no ho. Ade a edi kan a wɔde hu obi ne sɛ wobehu ne din. Ɛdefa Onyankopɔn din ho no, ɔsom ahorow no adwene atu afra wɔ ho. Kristoman taa frɛ no Onyankopɔn, abodin a ɛkyerɛ “Otumfoɔ.” Nkramofo frɛ no Allah. Wɔ wɔn a wɔsom amammerɛ som fam no, ɛsono edin a kasa ahorow no de frɛ Opumpuni no. John S. Mbiti akyerɛw edin ne abodin ahorow bɛboro 500 a Afrikafo de frɛ Onyankopɔn wɔ ne nhoma a wɔfrɛ no Concepts of God in Africa no mu. Sɛ nhwɛso no, wɔ Yorubafo (Nigeria) kasa mu no, wɔfrɛ Onyankopɔn Olodumare; Kikuyufo (Kenya) frɛ no Ngai; na Zulufo (South Afrika) frɛ no Unkulunkulu.\n6, 7. Dɛn ne Onyankopɔn din, na yɛyɛ dɛn hu?\n6 Dɛn na Onyankopɔn ka fa ne din ho? Bere a Onyankopɔn ka kyerɛɛ Mose sɛ onni Israelfo no anim nkɔ Misraim no, Mose bisaa no sɛ: “Sɛ mekɔ Israelfo no nkyɛn kɔka kyerɛ wɔn sɛ ‘Mo agyanom Nyankopɔn asoma me mo nkyɛn’ na wobisa me sɛ, ‘Ne din de dɛn?’ a, asɛm bɛn na menka nkyerɛ wɔn?”—Exodus 3:13.\n7 Onyankopɔn buae sɛ: “Ka kyerɛ Israelfo no sɛ, ‘Yehowa, mo agyanom Nyankopɔn . . . na asoma me mo nkyɛn.’ Eyi ne me din de kosi daa, na eyi na wɔmfa nkae me awo ntoatoaso nyinaa mu.” (Exodus 3:15) Onyankopɔn din yi pue bɛboro mpɛn 7,000 wɔ Bible kyerɛwtohɔ mu, nanso Bible nkyerɛasefo bi de “Onyankopɔn” anaa “Awurade” na asi anan.\n8. Yehowa te dɛn, na sɛ yɛpɛ sɛ yenya n’anim dom a dɛn na ɛsɛ sɛ yɛyɛ?\n8 Yehowa te dɛn ankasa? Ɔyɛ honhom, otumfoɔ, ne onuonyamfo. Ɔyɛ opumpuni a wontumi mfa obiara ntoto ne ho; obiara ne no nsɛ. (Deuteronomium 6:4; Yesaia 44:6) Yehowa ka kyerɛɛ Mose sɛ: “Me Yehowa wo Nyankopɔn, meyɛ Onyankopɔn a mempɛ sɛ me ne obi bɛkyɛ ɔsom a mode ma me no.” Wɔ ɔkwan foforo so no, nea ɛbɛyɛ na yɛanya Yehowa anim dom no, ɛsɛ sɛ yɛsom ɔno nkutoo. Ɔmpɛ sɛ yɛsom biribiara anaasɛ obiara ka ne ho.—Exodus 20:3-5.\nYesu Kristo, Onyankopɔn Ahenni so Hene\n9. Dɛn nti na yebetumi aka sɛ Yesu ne Yehowa nyɛ pɛ?\n9 Ɛnnɛ nnipa pii adwene atu afra wɔ onii ko a Yesu yɛ ho. Kristoman mufo pii gye di sɛ Yesu yɛ Baasakoro “Kronkron” no fã. Nanso Bible no nkyerɛkyerɛ sɛ Onyankopɔn yɛ nnipa baasa a wɔbom biako. Na ɛnkyerɛkyerɛ nso sɛ Yesu ne Yehowa yɛ pɛ. Yesu ankasa kae sɛ: “Agya no yɛ kɛse sen me.”—Yohane 14:28.\n10. Ná ɛhe na na Yesu wɔ ansa na ɔreba asase so?\n10 Bible no kyerɛkyerɛ sɛ ansa na Yesu rebɛtra asase so sɛ onipa no, na watra soro sɛ honhom abɔde a ɔwɔ tumi. Sɛnea Yehowa bɔɔ Adam ne Hawa wɔ asase so no, saa ara na Ɔbɔɔ ahonhom wɔ ɔsoro. Yesu ne honhom abɔde a Yehowa dii kan bɔɔ no.—Yohane 17:5; Kolosefo 1:15.\n11. Ɔkwan bɛn so na wɔwoo Yesu sɛ nipa?\n11 Bɛyɛ mfe 2,000 a atwam ni no, Yehowa yii saa honhom abɔde yi nkwa de hyɛɛ ɔbaabun bi a wɔfrɛ no Maria, awotwaa mu. Ɔbɔfo Gabriel ka kyerɛɛ ɔbea no sɛ: ‘Wobɛfa yafunu na woawo ɔbabarima, na ɛsɛ sɛ woto ne din Yesu. Na obedi hene na n’ahenni remma awiei.’—Luka 1:31, 33. *\n12. Ade biako a enti Yesu baa asase so ne dɛn?\n12 Enti wɔwoo Yesu, onyin bɛyɛɛ ɔbarima mũ, na ɔkyerɛkyerɛɛ nkurɔfo Yehowa apɛde ne n’atirimpɔw. Ɔka kyerɛɛ Roma amrado bi sɛ: “Eyi nti na wɔwoo me, na eyi nti na mebaa wiase, sɛ merebedi nokware no ho adanse.” (Yohane 18:37) Sɛ yesusuw nea Yesu kyerɛkyerɛe ho a, yebetumi asua nokware a ɛfa Onyankopɔn apɛde ne n’atirimpɔw ho. Yebetumi ahu sɛnea yebenya Onyankopɔn anim dom.\n13. Ade a ɛto so abien a enti Yesu baa asase so ne dɛn?\n13 Ade a ɛto so abien a enti Yesu baa wiase ne sɛ ɔde ne nipadua bɛmae sɛ agyede maa adesamma. (Mateo 20:28) Ɔyɛɛ eyi sɛnea ɛbɛyɛ a yɛbɛde yɛn ho afi bɔne a yenya fii yɛn nana Adam hɔ no ho. Na eyi nso bɛma yɛatumi atra ase daa. Ɔsomafo Yohane kyerɛwee sɛ: “Na Onyankopɔn dɔ wiase paa ma enti ɔde ne Ba a ɔwoo no koro no mae, na obiara a ɔkyerɛ no mu gyidi no ansɛe na mmom wanya daa nkwa.”—Yohane 3:16.\n14. (a) Dɛn na ɛbaa Yesu so wɔ ne wu mu sɛ ɔdesani no akyi? (b) Dɛn ne Yesu gyinabea wɔ soro nnɛ?\n14 Yesu wui sɛ onipa akyi no, wonyan no kɔɔ soro na ɛhɔ na ɔsan kɔyɛɛ honhom abɔde a ɔwɔ tumi. (Asomafo no Nnwuma 2:32, 33) Akyiri yi, Yehowa de “tumi ne anuonyam ne ahenni maa no sɛ aman, nkurɔfo ne kasa horow nyinaa nsom no.” (Daniel 7:13, 14) Wɔama Yesu ayɛ Ɔhene a ɔwɔ tumi; ɔyɛ Yehowa soro aban no so Hene. Ɛrenkyɛ biara ɔbɛda ne tumi adi wɔ asase nyinaa so.\nAbɔfo, Onyankopɔn Asomfo\n15. Bere bɛn ne ɛhe na wɔbɔɔ abɔfo no?\n15 Ɛnyɛ Yehowa ne Yesu nkutoo na wɔte ahonhom atenae hɔ. Yehowa bɔɔ honhom abɔde foforo nso, abɔfo. Gabriel a ɔkasa kyerɛɛ Maria no yɛ wɔn mu biako. Abɔfo no amfi wɔn asetra ase sɛ nnipa wɔ asase so. Wɔbɔɔ wɔn wɔ soro akyiri koraa ansa na wɔrebɔ nnipa wɔ asase so. (Hiob 38:4-7) Abɔfo ɔpepem pii na wɔwɔ hɔ.—Daniel 7:10.\nAbɔfo anokwafo ampɛ sɛ wɔsom wɔn\n16. Dɛn nti na ɛnsɛ sɛ nnipa som abɔfo?\n16 Abɔfo anokwafo mpɛ sɛ yɛsom wɔn. Bere a ɔsomafo Yohane pɛe sɛ ɔkotow abɔfo bi ne mprenu so no, wɔkaa n’anim sɛ: “Hwɛ yiye! nyɛ saa! . . . Som Onyankopɔn”—Adiyisɛm 19:10; 22:8, 9.\n17. Dɛn na ɛkyerɛ sɛ abɔfo tumi bɔ Onyankopɔn asomfo ho ban, na dɛn nti na ɛyɛ awerɛkyekye?\n17 Abɔfo nyi wɔn ho adi nkyerɛ Nyankopɔn nkurɔfo a wɔwɔ asase so bio sɛnea wɔyɛe bere a woyii Yesu asomafo no fii afiase no. (Asomafo no Nnwuma 5:18, 19) Nanso, sɛ yɛsom Yehowa sɛnea N’asɛm Bible no kyerɛ a, yebetumi anya ahotoso sɛ, Onyankopɔn abɔfo a aniwa ntumi nhu wɔn a wɔwɔ tumi no bɛbɔ yɛn ho ban. Bible ka sɛ: “Yehowa bɔfo bɔ wɔn a wosuro no nyinaa ho nsra, na ogye wɔn.” (Dwom 34:7; 91:11) Dɛn nti na ɛsɛ sɛ eyi kyekye yɛn werɛ? Efisɛ atamfo a wɔn ho yɛ hu wɔ ahonhom atenae hɔ a wɔpɛ sɛ wɔsɛe yɛn!\nSatan, Onyankopɔn Tamfo\n18. (a) Dɛn nti na ɔbɔfo biako bi tew atua tiaa Onyankopɔn? (b) Din ahorow bɛn na wɔde maa ɔbɔfo tuatewfo yi?\n18 Ɛnyɛ Onyankopɔn abɔfo no nyinaa na wodii Onyankopɔn nokware. Ebinom tew atua tiaa no. Wɔbɛyɛɛ wɔn ho Onyankopɔn ne nnipa a wɔwɔ asase so atamfo. Ɛyɛɛ dɛn na ɛbaa saa? Na abɔfo a Yehowa bɔɔ wɔn no nyinaa yɛ treneefo a wodi asɛmpa. Nanso, honhon mma a wɔyɛ pɛ yi mu biako pɛe sɛ nnipa som no na odii ne nsusuw bɔne no akyi. Wɔtoo saa honhom abɔde no din Satan, a ɛkyerɛ “Nea Ɔsɔre tia [Onyankopɔn].” Wɔsan nso frɛ no Ɔbonsam, a ɛkyerɛ “Otwirifo,” esiane sɛ ɔka atoro a enye fa Yehowa ho nti.\n19. Dɛn nti ne ɔkwan bɛn so na Satan yɛɛ Hiob ayayade?\n19 Satan hyɛ nnipa sɛnea ɛbɛyɛ a wɔbɛka ne ho wɔ atua a ɔtew tia Onyankopɔn no mu. Susuw nea ɔde yɛɛ Onyankopɔn somfo nokwafo Hiob no ho hwɛ. Na Hiob yɛ ɔdefo. Na ɔwɔ nguan 7,000, yoma 3,000, anantwi ne anantwinini 1,000 ne mfurum 500. Na ɔwɔ mma du ne nkoa pii nso. Nea edi kan no, Satan kunkum Hiob mmoa ne ne nkoa no. Nea edi hɔ no, ɔmaa “mframa kɛse bi” bubuu dan kunkum Hiob mma no nyinaa. Ɛno akyi no, Satan yɛɛ Hiob ayayade de “mpɔmpɔ yayaayaw kɔbobɔɔ Hiob fi ne nan ase kosii ne mpampam”—Hiob 1:3-19; 2:7\n20. (a) Ɔkwan bɛn so na wotuaa Hiob nokwaredi no so ka? (b) Ɛwom sɛ Hiob dii Onyankopɔn nokware de, nanso dɛn na Satan ayɛ nnipa foforo pii?\n20 Ɛmfa ho ɔsɔretia a emu yɛ den yi no, Hiob kɔɔ so dii Onyankopɔn nokware. Enti Yehowa saa no yare na ɔde “nea ɛyɛ Hiob de nyinaa bɔɔ ho abien maa no” (Hiob 42:10) Satan antumi amma Hiob annyae ne mudi mu, nanso watumi ama afoforo pii adan wɔn ho afi Onyankopɔn ho. Bible no ka sɛ: “wiase nyinaa da ɔbɔnefo no tumi mu.”—1 Yohane 5:19.\n21. (a) Ɔkwan bɛn so na Satan daa ɔpɛ a ɔwɔ sɛ wɔsom no no adi? (b) Dɛn nti na Yesu ansom Satan?\n21 Satan pɛ sɛ yɛsom no. Eyi daa adi pefee wɔ sɔhwɛ a ɔde baa Yesu so bɛyɛ mfe 2,000 a abɛsen kɔ no mu. Bible no ka sɛ: “Ɔbonsam san de no kɔɔ bepɔw tenteenten bi so, na ɔkyerɛɛ no wiase ahenni nyinaa ne emu anuonyam, na ɔka kyerɛɛ no sɛ: ‘Sɛ wobɔ wo mu ase som me a, mede eyinom nyinaa bɛma wo.’” Ɛnna Yesu see no sɛ: “Fi me so kɔ, Satan! Wɔakyerɛw sɛ, ‘Yehowa wo Nyankopɔn na ɛsɛ sɛ wokotow no, na ɔno nkutoo na ɛsɛ sɛ wosom no.’” (Mateo 4:8-10) Ná Yesu nim Yehowa mmara yiye, na wanyɛ nea Satan pɛe sɛ ɔyɛ no.\n22. Dɛn na adaemone de ayɛ nnipa?\n22 Abɔfo afoforo kɔkaa Satan ho wɔ atua a wɔtew tia Onyankopɔn no mu. Saa adaemone abɔfo yi yɛ nnipa atamfo wɔ asase so. Wɔn tirim yɛ den na wodi nsɛmmɔne. Mmere bi a atwam no, wɔmaa nnipa bi yɛɛ mum ne anifuraefo. (Mateo 9:32, 33; 12:22) Wɔmaa afoforo nso yaree anaasɛ wɔmaa ebinom bobɔɔ dam. (Mateo 17:15, 18; Marko 5:2-5) Wɔyɛɛ mmofra mpo ayayade.—Luka 9:42.\n23. (a) Dɛn na ahonhommɔne hwehwɛ fi nnipa nkyɛn? (b) Dɛn na Satan ne adaemone no adaadaa nnipa ma wɔyɛ?\n23 Te sɛ Satan no, saa ahonhommɔne yi pɛ sɛ wɔsom wɔn. Sɛ anka wɔbɛpo ɔsom a efi nnipa—bere a wonim sɛ Yehowa nkutoo na ɛsɛ sɛ wɔsom no—no, wɔn kɔn dɔe, wɔhwehwɛe, na wɔhyɛɛ ho nkuran. Satan ne adaemone no nam nnaadaa, atoro, ne ehu so ama nnipa som wɔn. Nokwarem no, nnipa pii nnim sɛ wɔresom Satan ne n’adaemone no. Ɛbɛyɛ nnipa pii nwonwa sɛ wobehu sɛ wɔn som no hyɛ Satan anuonyam. Na Bible nso bɔ kɔkɔ sɛ: “Afɔre a amanaman no bɔ no, wɔbɔ ma adaemone, na ɛnyɛ Onyankopɔn.”—1 Korintofo 10:20.\n24. Dɛn ne ɔkwan biako a Satan nam so daadaa nnipa?\n24 Ɔkwan biako a Satan ne n’adaemone no nam so daadaa nkurɔfo ma wɔsom wɔn ne sɛ wɔtrɛw atosɛm a ɛfa wɔn a wɔawuwu no ho mu. Ma yɛnhwɛ nea Bible no kyerɛkyerɛ fa eyi ho.\n^ nky. 11 Koran no ka anwonwakwan a wɔnam so woo Yesu no ho asɛm wɔ Surah 19 (Maria). Ɛka sɛ: “Yɛde Yɛn honhom a ɛne ɔbarima a wawie nyin de di nsɛ no kɔmaa [Maria] Na bere a ohuu ɔbɔfo no ɔkae sɛ: ‘Ma Mmɔborohunufo no mmɔ me ho ban mfi wo nsam! Sɛ wusuro Awurade a, gyaw me hɔ na kɔ wo kwan.’ Obuae sɛ, ‘Meyɛ wo Wura somafo, na maba sɛ mede ɔba kronkron rebrɛ wo.’ Ɔbea no buae sɛ, ‘mɛyɛ dɛn awo ba, bere a meyɛ ɔbaabun yi a ɔbarima biara mfaa ne ho nkaa me no?’ Ɔbɔfo no buae sɛ, ‘Ɛno yɛ Awurade pɛ.’ ‘Ɛnyɛ No den. “Ɔbɛyɛ sɛnkyerɛnne ama adesamma, ne nhyira ama Yɛn ankasa. Eyi ne Yɛn ahyɛde Awurade na ose.”’”


Hiob 19 | Intanɛt So Bible| Wiase Foforɔ Nkyerɛaseɛ\nHiob anoyi (1-29)\nƆkae sɛ, twiw a ne “nnamfo” no retwiw n’anim no, onnye ntom (1-6)\nƆkae sɛ obiara agyaw no hɔ (13-19)\n“Me gyefo te ase” (25)\n19 Ɛnna Hiob kae sɛ: 2 “Mobɛteetee me kra* akosi da bɛn?+Na mode nsɛm bebubu me akosi da bɛn?+ 3 Mpɛn du ni na moatwiw m’anim;*Ɛnyɛ mo aniwu mpo sɛ moreteetee me saa.+ 4 Na sɛ ɛyɛ ampa sɛ madi mfomso mpo a,Me mfomso yɛ me ara m’asɛm. 5 Sɛ moayɛ mo adwene sɛ moremfa me nyɛ hwee,Na moka sɛ animguase a ato me no fata me a, 6 Ɛnde munhu sɛ ɛyɛ Onyankopɔn na wadaadaa me,Na ɔno na ɔde n’atena akyere me. 7 Hwɛ! Meteɛm daa sɛ: ‘Asɛm ato me o!’ nanso obiara nnye me so;+Meteɛm daa sɛ obi mmoa me, nanso atɛntrenee biara nni hɔ.+ 8 Ɔde abo fasu asiw me kwan, na mintumi ntra;Na ɔde sum akata me kwan so.+ 9 Wagye m’anuonyam afi me nsam,Na wayi ahenkyɛw no afi me ti so. 10 Obubu me kosi sɛ mɛyera;Na otu m’anidaso te sɛ dua. 11 Ne bo fuw me denneennen,Na obu me sɛ ne tamfo.+ 12 N’asraafo bom ba, na wosi akoban* twa me ho hyia;Wotwa me ntamadan ho hyia. 13 Wapam m’ankasa me nuanom afi me ho kɔ akyirikyiri,Na wɔn a wonim me ayi me baako ahyɛ me nsa.+ 14 Wɔn a me ne wɔn bɔ kosua taforo* agyaw me hɔ kɔ,Na wɔn a minim wɔn paa mpo werɛ afi me.+ 15 Wɔn a wɔabɛsoɛ me fi+ ne me mmaawa bu me sɛ ɔhɔho bi;Mayɛ ɔnanani wɔ wɔn ani so. 16 Mefrɛ m’akoa, nanso ommua me.Mibue m’ano pa no kyɛw sɛ onhu me mmɔbɔ. 17 M’ahome mpo bɔn me yere,+Na me ara me nuanom* nso, me ho yɛ wɔn nyan. 18 Mmofra nketewa mpo de m’anim ayɛ fam;Minya sɔre pɛ, na wɔafi ase rehuro me. 19 Me nnamfo a me ne wɔn kɔ ba nyinaa mpɛ m’anim ahwɛ,+Na wɔn a medɔ wɔn ayi me ama.+ 20 Me were ne me honam ahi ama aka me nnompe,+Me ne owu bɔ mpunimpu.* 21 Munhu me mmɔbɔ, me nnamfo, munhu me mmɔbɔ,Efisɛ Onyankopɔn de ɔno ara ne nsa aka me.+ 22 Adɛn nti na moretan m’ani te sɛ Onyankopɔn+Na moreteetee me a munnyae?*+ 23 Minyae a, anka wɔakyerɛw me nsɛm ato hɔ;Minyae a, anka wɔakyerɛw wɔ nhoma mu! 24 Minyae a, anka wɔde dade kyerɛwdua ne sumpii* akyerɛw*Agu ɔbotan ho ama atena hɔ afebɔɔ! 25 Efisɛ minim paa sɛ me gyefo+ te ase;Akyiri yi, ɔbɛba, na ɔbɛsɔre agyina asaase so.* 26 Sɛ wɔsɛe me were wie a,Bere a meda so ara wɔ honam no, mehu Onyankopɔn, 27 Me ara mehu no,M’ankasa m’ani na mede behu no, na ɛnyɛ obi ani.+ Nanso me mu de, mete nka sɛ mabubu!* 28 Efisɛ moka sɛ, ‘Ɛdɛn na yɛreyɛ de atan n’ani?’+ Na moka sɛ asɛm no fi me ara. 29 Mo ara nso, ɛsɛ sɛ musuro sekan,+Efisɛ sekan bɛtwe wɔn a wɔyɛ bɔne no aso;Munhu sɛ ɔtemmufo bi wɔ hɔ.”+\n^ Anaa “Mobɛteetee me.” Hwɛ Nkyerɛkyerɛmu afã hɔ.\n^ Anaa “moayeyaw me.”\n^ Anaa “M’abusuafo.”\n^ Nt., “me yafunu mu mma,” kyerɛ sɛ, yafunu a ɛwoo me (me maame yafunu).\n^ Nt., “Me se ho were na mede fi mu fi.”\n^ Nt., “Na me honam mmee mo?”\n^ Ɛyɛ dade bi a emu yɛ duru.\n^ Anaa “akurukyerɛw.”\n^ Nt., “wɔ dɔte so.”\n^ Anaa “M’asaabo agyae adwumayɛ wɔ me mu.”


Dawid Ansuro | Momfa Nkyerɛkyerɛ Mo Mma\nKENKAN WƆ Abkhaz Abui Acholi Afrikaans Ahanta Ajië Albanian Altai Alur Amharic Arabic Armenian Assamese Aukan Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Bassa (Liberia) Batak (Karo) Batak (Simalungun) Batak (Toba) Bengali Betsimisaraka (Southern) Bicol Bislama Bissau Guinean Creole Bomu Boulou Bulgarian Bété Cakchiquel (Western) Cambodian Catalan Cebuano Chavacano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chokwe Chol Chuabo Cibemba Cinamwanga Cinyanja Croatian Czech Dangme Danish Dayak Ngaju Digor Douala Drehu Dusun Dutch Edo Efik Emberá (Catío) English Esan Estonian Ewe Faroese Fijian Finnish Fon Frafra French Ga Galician Garifuna Georgian German Gitonga Greek Greenlandic Guarani Guarani (Bolivia) Guerze Gujarati Gun Guna Haitian Creole Hausa Hebrew Herero Hiligaynon Hindi Hiri Motu Hmong (White) Huastec (San Luis Potosi) Hungarian Iban Ibanag Ibinda Icelandic Igbo Iloko Indonesian Irish Isoko Italian Japanese Javanese Kabyle Kachin Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kongo Korean Kpelle Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lamba Latvian Lenje Lhukonzo Lingala Lithuanian Lomwe Lovari Low German Luganda Lugbara Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mandjak Maninkakan (Eastern) Mapudungun Marathi Marshallese Mauritian Creole Maya Mazahua Mazatec (Huautla) Mende Mixe Mixtec (Guerrero) Mixtec (Huajuapan) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nengone Nepali Ngabere Ngangela Nias Nicobarese Nigerian Pidgin Niuean Norwegian Nyungwe Nzema Ossetian Otetela Otomi (Mezquital Valley) Pangasinan Papiamento (Aruba) Papiamento (Curaçao) Pemon Pennsylvania German Piaroa Pidgin (Cameroon) Polish Portuguese Pular Punjabi Punjabi (Shahmukhi) Páez Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Rapa Nui Rarotongan Romanian Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Southern Greece) Runyankore Russian Rutoro Samoan Sangir Sango Saramaccan Sarnami Sena Sepedi Serbian Serbian (Roman) Serer Sesotho (Lesotho) Seychelles Creole Shona Sidama Silozi Sinhala Slovak Slovenian Soli Solomon Islands Pidgin Somali Spanish Sranantongo Sunda Susu Swahili Swati Swedish Tagalog Tahitian Tajiki Tamil Tandroy Tankarana Tarahumara (Central) Tarascan Tatar Telugu Tetun Dili Thai Tiv Tlapanec Toba Tojolabal Tok Pisin Tongan Toraja Totonac Tshiluba Tshwa Tsonga Tswana Turkish Turkmen Turkmen (Cyrillic) Tuvaluan Tuvinian Twi Tzeltal Tzotzil Uighur (Cyrillic) Ukrainian Umbundu Urdu Urhobo Uzbek Valencian Venda Vezo Vietnamese Wallisian Waray-Waray Wayuunaiki Welsh Wichi Wolaita Wolof Xhosa Xârâcùù Yoruba Zapotec (Isthmus) Zapotec (Lachiguiri) Zulu\nSɛ wusuro biribi a, dɛn na wobɛyɛ?— Ebia wubetu mmirika akɔ wo maame anaa wo papa hɔ ma waboa wo. Nanso obi foforo nso wɔ hɔ a obetumi aboa wo. Ɔwɔ tumi sen obiara. Wunim no?— Ɛyɛ Yehowa Nyankopɔn. Ma yɛnka aberante bi a ne ho asɛm wɔ Bible mu ho asɛm. Ne din de Dawid. Ná onim sɛ Yehowa bɛboa no bere nyinaa, enti na onsuro.\nEfi Dawid mmofraase pɛɛ na n’awofo kyerɛkyerɛɛ no ma ɔdɔɔ Yehowa. Eyi boaa Dawid ma enti sɛ na ohyia biribi a ɛyɛ hu mpo a, na onsuro. Ná onim sɛ Yehowa yɛ n’Adamfo; na onim sɛ Yehowa bɛboa no. Bere bi a na Dawid rehwɛ nguan no, gyata kɛse bi bɛkyeree ne nguan no biako! Wunim nea Dawid yɛe? Otuu mmirika dii gyata no akyi, na ɛbɛyɛ sɛ ɔde ne nsa kɛkɛ na ekum gyata no! Ɛda foforo nso, osisi bi bae sɛ ɔrebɛkyere Dawid nguan no, na okum osisi no nso! Sɛ wohwɛ a, hena na ɔboaa Dawid?— Ɛyɛ Yehowa na ɔboaa no.\nBere foforo nso, Dawid san de akokoduru paa yɛɛ ade bi. Ná Israelfo ne nkurɔfo bi a wɔfrɛ wɔn Filistifo reko. Ná Filistifo asraafo no biako yɛ ɔbarima tenten kɛse paa! Ne din de Goliat. Ná saa ɔbarima tenten kɛse no redi Israelfo asraafo no ne Yehowa ho fɛw. Goliat ka kyerɛɛ Israelfo asraafo no sɛ, nea ɔpɛ no mmra na ɔne no mmɛko. Nanso, na Israelfo no nyinaa suro paa sɛ wɔne no bɛko. Bere a Dawid tee asɛm no, ɔka kyerɛɛ Goliat sɛ: ‘Me ne wo bɛko! Yehowa bɛboa me, na medi wo so nkonim!’ Sɛ wohwɛ a, so na Dawid wɔ akokoduru?— Ná ɔwɔ akokoduru paa. Wopɛ sɛ wuhu nea esii?\nDawid faa n’ataabo ne mmoba anum a ɛho yɛ toromtorom. Ataabo yɛ ade a wɔde aboba hyɛ mu tow. Afei ɔkɔe sɛ ɔne Goliat rekɔko. Bere a Goliat hui sɛ Dawid yɛ abofra no, odii Dawid ho fɛw. Nanso, Dawid ka kyerɛɛ no sɛ: ‘Wo de, wode nkrante na ɛreba me so, nanso me de, mede Yehowa din!’ Afei, ɔde aboba hyɛɛ n’ataabo no mu tuu mmirika kɔɔ Goliat so, na ɔtow aboba no kɔɔ no so tẽẽ. Aboba no kɔbɔɔ Goliat aniwa ntam! Goliat hwee fam, na owui! Ehu kaa Filistifo no paa ma wɔn nyinaa guanee. Ɛyɛɛ dɛn na abarimaa Dawid tumi kum Goliat?— Ɛyɛ Yehowa na ɔboaa no. Yehowa wɔ tumi kɛse sen Goliat!\nDawid ansuro, efisɛ na onim sɛ Yehowa bɛboa no\nDɛn na wubetumi asua afi Dawid ho asɛm yi mu?— Ɛne sɛ, Yehowa wɔ tumi kɛse sen obiara. Ɔyɛ wo nso w’Adamfo. Enti bere biara a wubesuro anaa ehu bɛka wo no, kae sɛ, Yehowa betumi aboa wo ma woanya akokoduru!\nDwom 56:3, 4\nBere a gyata ne osisi kɔkyeree Dawid nguan no, dɛn na Dawid yɛe?\nBere a Goliat dii Yehowa ho fɛw no, asɛm bɛn na Dawid ka kyerɛɛ Goliat?\nƐyɛɛ dɛn na Dawid tumi kum Goliat?\nDɛn nti na na Dawid nsuro gyata, osisi, ne Goliat?\nDɛn na wubetumi asua afi Dawid ho asɛm no mu?


Titus 2 NLT - Tito 2 NA-TWI | Biblica\nTitus 2 NLT - Tito 2 NA-TWI\n1Nkyerɛkyerɛ a wɔbɛkyerɛkyerɛ biara no, ɛsɛ sɛ efi ɔkyerɛ pa mu. 2 Ka kyerɛ nkwakoraa na wɔmma wɔn ho nwo, wɔnyɛ anyansafo, na wɔnhyɛ wɔn ho so; wɔn gyidi mu nyɛ den, wonya ɔdɔ na wontumi ntena ɔhaw mu.\n3 Saa ara nso na ka kyerɛ mmerewa na wɔmmɔ ɔbra a ɛyɛ kronn. Wonnni nseku na wɔnnyɛ asadweam nso. Wɔnkyerɛ akyerɛ pa, 4 sɛnea ɛbɛyɛ a wɔnam so betumi ama mmabaa adɔ wɔn kununom ne wɔn mma, 5 ama wɔatumi ahyɛ wɔn ho so, ayɛ kronn na wɔayɛ awarefo pa a wotie wɔn kununom asɛm, na obi anka bɔne amfa Onyankopɔn asɛm no ho.\n6 Saa ara na hyɛ mmerante na wonya ahohyɛso. 7 Nneɛma nyinaa mu, fa wo ho yɛ nhwɛso pa wɔ nnwuma pa yɛ mu. Di nokware na ma w’ani nku wo nkyerɛkyerɛ ho. 8 Ka nsɛm a ɛho tew na obi antumi antia mu na ama atamfo ani awu sɛ wonnya asɛm bɔne nka mfa yɛn ho.\n9 Ɛsɛ sɛ asomfo tie wɔn wuranom na ade nyinaa mu, wɔsɔ wɔn wuranom ani. Ɛnsɛ sɛ woyiyi nsɛm ano 10 anaa wɔbɔ wɔn korɔn. Nea ɛsɛ sɛ wɔyɛ ne sɛ, bere nyinaa mu, ɛsɛ sɛ wɔyɛ papa na wodi nokware na ɛnam so ma biribiara a wɔyɛ no de anuonyamhyɛ aba nkyerɛkyerɛ a ɛfa Onyankopɔn a ɔyɛ yɛn Agyenkwa no ho.\n11 Onyankopɔn ada n’adom a egye nnipa nyinaa nkwa no adi. 12 Na adom no kyerɛ yɛn sɛ, yɛmpa asetena a ɛho ntew no ne wiase akɔnnɔ akyi na yɛntena ase ahohyɛso, kronnyɛ, onyamesuro mu wɔ wiase ha, 13 bere a yɛretwɛn adom da a yɛn ani da so a yɛn tumfo Onyankopɔn ne yɛn Agyenkwa Yesu Kristo no anuonyam bɛda adi no. 14 Ɔde ne ho maa yɛn de gyee yɛn fii bɔne mu ama yɛayɛ kronn a yɛyɛ ne nko de a yɛpɛ papayɛ.\n15 Kyerɛkyerɛ saa nneɛma yi na gyina wo tumi so hyɛ w’atiefo nkuran, ka wɔn anim. Mma wɔn mu bi mmnu wo abomfiaa.\nNA-TWI : Tito 2


Hesekiel 31 | Intanɛt So Bible| Wiase Foforɔ Nkyerɛaseɛ\n31 Na afe a ɛto so dubiako, ɔsram a ɛto so abiɛsa no da a edi kan no, Yehowa ka kyerɛɛ me sɛ: 2 “Onipa ba, ka kyerɛ Egypt hene Farao ne ne dɔm+ sɛ, “‘Hena na wosɛ no wɔ wo kɛseyɛ mu? 3 Hwɛ, wote sɛ Asiriani, Lebanon kyeneduru+ a ne dubaa fɛfɛ+ ne n’ahaban kusuu ma nwini, dua a ɛkorɔn+ a ne nkɔnmu du omununkum mu tɔnn.+ 4 Nsu ma ɛyɛɛ kɛse;+ subun ma enyin kɔɔ soro. Na ɛho nsuwansuwa twaa ne mfuw ho nyinaa hyiae, na eyiyii nsuka kɔɔ wuram nnua nyinaa ho. 5 Ɛno nti na enyin kokuroo kɔɔ soro sen wuram nnua a aka nyinaa no.+ “‘Na ne nnubaa bɛyɛɛ bebree na ne mmãã yɛɛ atenten, nsu pii a ɛwɔ n’akwan mu nti.+ 6 Ne nnubaa no so na wim nnomaa nyinaa bɛyɛɛ wɔn mmerebuw,+ na ne mmãã ase na wuram mmoa nyinaa woo wɔn mma,+ na ne nwini ase na aman akɛse nyinaa tenae. 7 Ɛbɛyɛɛ dupɔn+ fɛfɛ, na ne mmãã yɛɛ atenten kusuu, na eyiyii ntini faa nsu bebree so. 8 Kyeneduru biara nni Onyankopɔn turom a na ɛte sɛ ɛno.+ Ná ɔpopaw dua biara nni hɔ a ɛne ne nnubaa sɛ, na kyɛnkyɛn dua biara nni hɔ a na ɛte sɛ ne mmãã. Dua biara nni Onyankopɔn turom a na ɛyɛ fɛ te sɛ ɛno.+ 9 Ne mmãã yɛɛ kusuu, na memaa ne ho yɛɛ fɛ,+ na Eden nnua a ɛwɔ nokware Nyankopɔn turom nyinaa ani beree no.’+ 10 “Enti nea Awurade Tumfoɔ Yehowa aka ni, ‘Esiane sɛ ɔbɛyɛɛ tenten* kokuroo maa ne nkɔnmu duu omununkum mu+ na ne tenten maa ne koma homan nti,+ 11 mede no bɛhyɛ amanaman tumfoɔ no nsa.+ Na ɔne no bedi no nwenweenwene. N’amumɔyɛ nti mɛpam no.+ 12 Na ahɔho, atirimɔdenfo a wɔhyɛ aman so, betwa ato fam, na nnipa begyaw no mmepɔw so; ne nnubaa bɛpempan agu subon nyinaa mu na ne mmãã abubu agu asase so nsubɔnten nyinaa mu.+ Asase so aman nyinaa befi ne nwini ase agyaw no hɔ.+ 13 Wim nnomaa nyinaa bɛba abesisi ne dutan a ɛda fam no so, na wuram mmoa nyinaa bɛba ne mmãã so.+ 14 Afei nsu ho dua biara renyɛ tenten kokuroo bio, na ne nkɔnmu rennu omununkum mu bio, na nea ɛnom nsu biara remma ne ho so ntia wɔn bio, efisɛ wɔde wɔn nyinaa bɛma owu+ na wɔakɔ asase ase tɔnn,+ wɔ adesamma mu, wɔn a wɔrekɔ amoa mu no nkyɛn.’ 15 “Nea Awurade Tumfoɔ Yehowa aka ni, ‘Da a ɛbɛkɔ Adamoa* mu no, mɛma awerɛhow aba.+ Na ne nti mɛkata subun no so, na mɛtwe ne nsuwansuwa no asan na masiw nsu bebree ano. Ne nti mɛma Lebanon adan sum kabii na wuram nnua nyinaa abotow. 16 Sɛ mede no ka wɔn a wɔrekɔ amoa mu ho kɔ Adamoa mu tɔnn+ na aman te n’asehwe no a, mɛma wɔawosow, na Eden nnua nyinaa,+ Lebanon nnepa a ɛyɛ fɛ nyinaa, nea ɛnom nsu nyinaa bɛkyekye wɔn werɛ+ wɔ asase ase. 17 Wɔne no kɔ Adamoa mu,+ na wɔakɔka wɔn a wɔde nkrante akunkum wɔn no ho, ne n’asefo a wɔte ne nwini ase wɔ amanaman mu+ no ho.’ 18 “‘Eden dua+ bɛn na wosɛ no wɔ anuonyam+ ne kɛseyɛ mu? Nanso wɔde wo bɛka Eden nnua ho akɔ asase ase tɔnn.+ Na wo ne momonotofo bɛda faako, wɔn a wɔde nkrante akunkum wɔn nkyɛn. Farao ne ne dɔm nyinaa ni,’ Awurade Tumfoɔ Yehowa asɛm ni.”\n^ Nea ɛkyerɛ ankasa ne “wobɛyɛɛ tenten.”


Забур 100 CARS - Nnwom 100 ASCB\n1Mommɔ ose mma Awurade, asase nyinaa\n2Momfa ahosɛpɛ nsom Awurade;\nmomfa anigyeɛ nnwom mmra nʼanim.\n3Monhunu sɛ Awurade yɛ Onyankopɔn;\nɔno na ɔyɛɛ yɛn, na yɛyɛ ne dea;\nyɛyɛ ne nkurɔfoɔ ne nʼadidibea nnwan.\n4Momfa aseda nhyɛne nʼapono mu\nna momfa nkamfo nkɔ nʼadihɔ;\nmomfa aseda mma no, na monkamfo ne din.\n5Awurade yɛ; na nʼadɔeɛ wɔ hɔ daa;\nne nokorɛdie kɔduru awoɔ ntoatoasoɔ nyinaa so.\nASCB : Nnwom 100


Yesu Saa Anifuraefo Bi Yareɛ na Ɔboaa Sakeo | Yesu Asetena\nYesu Saa Anifuraefo Bi Yareɛ na Ɔboaa Sakeo\nMATEO 20:29-34 MARKO 10:46-52 LUKA 18:35–19:10\nYESU SAA ANIFURAEFO BI YAREƐ WƆ YERIKO\nTOWGYENI SAKEO NYAA ADWENSAKRA\nYesu ne wɔn a ɔne wɔn retu kwan no kɔduu Yeriko; ɛfiri hɔ rekɔ Yerusalem no yɛ da koro kwan. Ná Yeriko akɔyɛ nkuro mmienu; kuro dada ne kuro foforo. Romafo na wɔkyekyee kuro foforo no, na na kwansin baako na ɛda nkuro no mmienu ntam. Bere a Yesu ne nnipadɔm a wɔdi n’akyi fi Yeriko baako no so rekɔ Yeriko foforo no so no, anifuraefo mmienu bi tee wɔn nka. Baako din de Bartimeo.\nBere a Bartimeo ne ne yɔnko no tee sɛ Yesu retwam no, wɔhyɛɛ ase teateaam sɛ: “Awurade, Dawid ba, hu yɛn mmɔbɔ!” (Mateo 20:30) Nkurɔfo a na wɔwɔ hɔ no bi teateaa wɔn sɛ wɔnka wɔn ano ntom, nanso afei koraa na wɔn ano yɛɛ den. Yesu tee dede no, ɔgyina kaa sɛ wɔmfrɛ wɔn mma no. Enti wɔkɔɔ anifuraefo no nkyɛn na wɔne baako kasaa sɛ: “Ma wo bo ntɔ wo yam, sɔre, ɔrefrɛ wo.” (Marko 10:49) Ɛhɔ ara na ɔyii n’atade nguguso no to guu baabi kɔɔ Yesu hɔ.\nYesu bisaa wɔn sɛ “Ɛdeɛn na mopɛ sɛ meyɛ ma mo?” Anifuraefo mmienu no srɛɛ Yesu sɛ: “Awurade, ma yɛn ani mmue.” (Mateo 20:32, 33) Wɔn asɛm yɛɛ Yesu mmɔbɔ, enti ɔde ne nsa kaa wɔn ani, na ɔka kyerɛɛ baako sɛ: “Kɔ, wo gyidie ama wo ho asan wo.” (Marko 10:52) Anifuraefo mmienu no nyinaa ani buei, na ɛbɛyɛ sɛ wɔn nyinaa fii ase yii Onyankopɔn ayɛ. Nnipa a wɔhuu nea asi no nso yii Onyankopɔn ayɛ. Anifuraefo a wɔnyaa ayaresa no dii Yesu akyi.\nYesu nam Yeriko no, nnipa tu dii n’akyi. Ná obiara pɛ sɛ ɔhu nea ɔsaa anifuraefo no yareɛ. Nnipadɔm a wɔdii Yesu akyi no, na ɛnyɛ asɛm ketewa, enti na ɛyɛ den mpo sɛ ebinom bɛhu no. Obi te sɛ Sakeo sei, na wayera mu koraa, efisɛ na ɔyɛ onipa tiatia. Ná ɔyɛ towgyefo a wɔwɔ Yeriko ne ɛhɔ mpɔtam nyinaa panin. Esiane sɛ na Sakeo nhu nea ɛrekɔ so no nti, ɔtutuu mmirika dii Yesu anim kɔforoo dua. Ɛhɔ deɛ, na ɔhu biribiara. Bere a Yesu bɛn hɔ a ɔhuu Sakeo wɔ dua no so no, ɔka kyerɛɛ no sɛ: “Sakeo, yɛ ntɛm si fam na nnɛ ɛsɛ sɛ metena wo fie.” (Luka 19:5) Sakeo fii dua no so sii fam, na ɔyɛɛ ntɛm kɔɔ fie kɔsiesiee ɔhɔho kɛse a ɔreba ne fie no akyi.\nBere a nkurɔfo no tee nea Yesu aka akyerɛ Sakeo no, wɔkasaa ho. Ná wɔte nka sɛ ɔbarima no yɛ ɔbɔnefo, enti ɛmfata sɛ Yesu kɔ ne fie. Ná Sakeo yɛ towgyeni, enti na wabɔ nkurɔfo apoo de anya ne ho sei tam.\nYesu kɔɔ Sakeo fie no, nkurɔfo no kasakasaa sɛ: “Ɔbarima yi yɛ ɔdebɔneyɛfoɔ na wakɔsoɛ no.” Nanso na Yesu ahu sɛ Sakeo bɛtumi asakra. Sakeo sɔre gyinaa hɔ kasae, na ɛbɛyɛ sɛ nea ɔkae no yɛɛ Yesu dɛ paa. Sakeo kaa sɛ: “Hwɛ! Awurade, mede m’ahodeɛ fã ma ahiafoɔ na biribiara a mede nkontompo agye afiri obi hɔ no, merebɔ ho mprɛ nnan ama no.”—Luka 19:7, 8.\nNea Sakeo kaa sɛ ɔbɛyɛ no kyerɛ sɛ ampa ɔnuu ne ho! Yudafo a ɔbɔɔ wɔn apoo no, ɔhyɛɛ bɔ sɛ ɔbɛbɔ ho nnan atua ama wɔn. Ebia na ɔbɛhwɛ ne nkrataa mu ahu tow a wagyegye afiri wɔn hɔ no, na wahwɛ so atua wɔn ka. Sɛnea na Onyankopɔn mmara hwehwɛ sɛ obi yɛ no, na ɔpɛ sɛ ɔyɛ boro saa koraa. (Exodus 22:1; Leviticus 6:2-5) Afei nso, Sakeo hyɛɛ bɔ sɛ ɔbɛkyɛ n’ahode mu mmienu na ɔde fã ama ahiafo.\nAsɛm a Sakeo kae no maa Yesu huu sɛ wanu ne ho, na ɛmaa n’ani gyee ne ho. Enti ɔka kyerɛɛ Sakeo sɛ: “Ɛnnɛ da yi nkwagyeɛ aba fie ha, ɛfiri sɛ ɔno nso yɛ Abraham ba. Na onipa Ba no baa sɛ ɔrebɛhwehwɛ na wagye deɛ ayera.”—Luka 19:9, 10.\nBere bi, Yesu maa mfatoho bi de kyerɛɛ sɛ wɔn a ‘wɔayera’ no ho da so ara hia; wɔte sɛ ɔba a wayera a wɔhuu no no. (Luka 15:11-24) Wohwɛ Sakeo asɛm no a, ɛte sɛ saa mfatoho no pɛpɛɛpɛ, efisɛ na Sakeo te sɛ ɔba a wayera a wɔahu no. Sɛnea Yesu ne nnipa bi te sɛ Sakeo yɛe no, ɛbɛtumi aba sɛ nyamesom mpanimfoɔ no ne wɔn nkurɔfo kekaa ho nsɛm, na wɔkasa tiaa Yesu. Nanso Yesu amfa n’adwene ankɔ so. Mmom ɔkɔɔ so hwehwɛɛ Abraham asefo a wɔayera no.\nYɛhwɛ mu a, ɛhe na Yesu hyiaa anifuraefo mmienu no? Dɛn na Yesu yɛ maa wɔn?\nSakeo yɛ onipa bɛn? Dɛn na ɔkae a ɛkyerɛ sɛ ɔnuu ne ho?\nSɛnea Yesu yɛɛ Sakeo no, dɛn na yɛbɛtumi asua afiri mu?


Onyankopɔn twee atemmu sekan fii ne bɔha mu (1-17)\nBabilon hene bɛtow ahyɛ Yerusalem so (18-24)\nIsrael obirɛmpɔn mumɔyɛfo no, wobeyi no afi hɔ (25-27)\n“Tu ahenkyɛw no” (26)\n“Kosi sɛ nea ɛyɛ ne dea no bɛba” (27)\nWɔbɛtwe sekan wɔ Ammonfo so (28-32)\n21 Yehowa ka kyerɛɛ me bio sɛ: 2 “Onipa ba, fa w’ani kyerɛ Yerusalem, na ka nsɛm gu kronkronbea no so, na hyɛ nkɔm tia Israel asaase. 3 Ka kyerɛ Israel asaase sɛ, ‘Nea Yehowa aka ni: “Hwɛ, me ne wo wɔ asɛm, na mɛtwe me sekan afi ne bɔha* mu+ na matwa ɔtreneeni ne ɔbɔnefo nyinaa afi wo so. 4 Esiane sɛ metwa ɔtreneeni ne ɔbɔnefo afi wo so nti, mɛtwe me sekan afi ne bɔha mu aba ɔhonam* nyinaa so, fi anaafo kosi atifi. 5 Na nnipa nyinaa behu sɛ, me Yehowa na matwe me sekan afi ne bɔha mu. Ɛrensan nkɔ ne bɔha mu bio.”’+ 6 “Onipa ba, fa ahopopo* si apini. Fa awerɛhow si apini wɔ wɔn anim.+ 7 Sɛ wobisa wo sɛ, ‘Dɛn nti na woresi apini?’ a, ka kyerɛ wɔn sɛ, ‘Amanneɛbɔ bi ntia.’ Na ɛbɛba mu, na ehu nti koma nyinaa bɛnan, nsa nyinaa bedwudwo, honhom nyinaa bɛbotow, na nsu bɛteɛ afa nkotodwe nyinaa ho.*+ ‘Hwɛ, ɛbɛba mu ɔkwan biara so; ɛbɛba mu,’ Awurade Tumfo Yehowa asɛm ni.” 8 Na Yehowa san ka kyerɛɛ me sɛ: 9 “Onipa ba, hyɛ nkɔm na ka sɛ, ‘Nea Yehowa aka ni: “Ka sɛ, ‘Sekan!+ Wɔasew sekan ano, na wɔatwiw ho. 10 Wɔasew ano sɛ enkunkum nnipa pii; wɔatwiw ho ma etwa yerɛwyerɛw.’”’” “Ɛnsɛ sɛ yedi ahurusi anaa?” “‘Ɛbɛpo* m’ankasa me ba ahempoma,+ sɛnea ɛpo dua biara no anaa? 11 “‘Wɔde ama sɛ wontwiw ho na wɔmfa nsa nkura mu. Wɔasew sekan yi ano, na wɔatwiw ho sɛ wɔmfa nhyɛ ɔbrafo* nsam.+ 12 “‘Onipa ba, su na twa adwo,+ efisɛ wɔatwe sekan wɔ me man so; wɔatwe wɔ Israel abirɛmpɔn nyinaa so.+ Wɔde sekan bekum wɔne me man nyinaa. Enti di awerɛhow na bɔ wo srɛ ho. 13 Wɔasɔ ahwɛ,+ na sɛ sekan no po ahempoma no a, dɛn na ebesi? Ɛrenkɔ so* ntena hɔ bio,’+ Awurade Tumfo Yehowa asɛm ni. 14 “Onipa ba, hyɛ nkɔm na bɔ wo nsam, na ka no mprɛnsa sɛ ‘Sekan!’ ‘Sekan!’ ‘Sekan!’ Ɛyɛ nnipa a wɔakunkum wɔn no sekan, nnipa pii a wɔakunkum wɔn no sekan na atwa wɔn ho ahyia.+ 15 Ehu bɛma wɔn koma anan,+ na wɔn mu pii bewuwu wɔ wɔn kurow apon ano; mede sekan bekunkum wɔn. Ampa, ɛho retwa yerɛwyerɛw, na wɔatwiw ho sɛ enkunkum nnipa! 16 Sekan, twa kɔ nifa! Na twa kɔ benkum! Baabiara a wɔde w’ani bɛkyerɛ biara, twa kɔ hɔ! 17 Afei mɛbɔ me nsam na m’abufuw ano abrɛ ase.+ Me, Yehowa, na maka.” 18 Na Yehowa ka kyerɛɛ me bio sɛ: 19 “Onipa ba, yɛ akwan abien na Babilon hene sekan mfa so mmra. Ma abien no nyinaa mfi asaase baako so, na yɛ akyerɛkyerɛkwan* fa si nkurow abien no nkwanta so. 20 Siesie ɔkwan baako ma sekan no nkɔ Ammonfo kurow Raba mu,+ na baako nso nkɔ Yerusalem kurow a wɔabɔ ho ban no mu+ wɔ Yuda. 21 Babilon hene gyina nkwanta no so, akwan abien no nkwanta so, sɛ ɔrebisa n’anyame. Ɔwosow agyan no. Obisa n’ahoni* nea ɔnyɛ; ɔhwehwɛ aboa mmerɛbo mu.* 22 Ɔhwɛɛ ne nsa nifa mu hui sɛ ɛsɛ sɛ ɔde n’ani kyerɛ Yerusalem. Ɛkyerɛɛ no sɛ ɔnhyehyɛ mfiri a wɔde dwiriw afasu, ɔnka sɛ wonkunkum wɔn, ɔnhyɛn ɔko torobɛnto, ɔnhyehyɛ mfiri a wɔde bedwiriw kurow no apon agu, onnye ho ban nhyia na ɔnto akoban.*+ 23 Na ɛbɛyɛ wɔn* a wɔaka ntam akyerɛ wɔn*+ no ani so sɛ nkɔmhyɛ no yɛ atoro. Nanso ɔbɛkae wɔn bɔne na wakyere wɔn.+ 24 “Enti nea Awurade Tumfo Yehowa aka ni, ‘Moama mo mmarato ho ada hɔ ama wɔahu mo bɔne wɔ biribiara mu, enti wɔakae mo bɔne. Seesei a wɔakae mo no, wɔbɛkyere mo* akɔ.’ 25 “Israel obirɛmpɔn omumɔyɛfo a woapira opira a ɛde wo bɛkɔ owu mu,+ wo bere aso, bere a ɛsɛ sɛ wɔtwe w’aso korakora no adu. 26 Nea Awurade Tumfo Yehowa aka ni: ‘Yi abotiri no na tu ahenkyɛw no.+ Ɛrenyɛ sɛnea ɛte no bio.+ Nea abrɛ ase no, ma so;+ na nea ɛwɔ soro no, brɛ no ase.+ 27 Ɔsɛe, ɔsɛe, ɔsɛe na mede bɛba so. Ɛrenyɛ obiara dea kosi sɛ nea ɛyɛ ne dea no bɛba,+ na mede bɛma no.’+ 28 “Onipa ba, hyɛ nkɔm na ka sɛ, ‘Nea Awurade Tumfo Yehowa aka afa Ammonfo ne wɔn adapaatwa ho ni.’ Ka sɛ, ‘Sekan! Wɔatwe sekan a wɔde bekum; wɔatwiw ho sɛ enni nam na ɛho ntwa yerɛwyerɛw. 29 Wɔka anisoadehu a ɛnyɛ nokware, na wɔhyɛ nkɔm a ɛyɛ atoro kyerɛ wo, nanso wɔde wo bɛto wɔn a wɔakunkum wɔn a wosum hɔ no* so. Wɔyɛ abɔnefo a wɔn bere aso, na bere a ɛsɛ sɛ wɔtwe wɔn aso korakora no adu. 30 San fa hyɛ ne bɔha mu. Faako a wɔbɔɔ wo, asaase a wɔwoo wo wɔ so no so na mebu wo atɛn. 31 Mehwie m’abufuw agu wo so. Mɛbɔ m’anibere gya mu agu wo so, na nnipa a wɔn tirim yɛ den a wɔn adwuma ne sɛ wɔsɛe ade no, mede wo bɛhyɛ wɔn nsa.+ 32 Wɔde wo bɛsɔ gya;+ wobehwie wo mogya agu asaase no so, na wɔrenkae wo bio, efisɛ me, Yehowa, na maka.’”\n^ Nt., “fa wo sisi a ɛrepopo.”\n^ Kyerɛ sɛ, “Yehowa sekan bɛpo.”\n^ Anaa “onipakumfo.”\n^ Anaa “Ahempoma no renkɔ so.”\n^ Nt., “yɛ nsa.”\n^ Nt., “ne terafim.”\n^ Ná wɔde yɛ nyankomade.\n^ Kyerɛ sɛ, nnipa a wɔwɔ Yerusalem.\n^ Ɛbɛyɛ sɛ Babilonfo.\n^ Nt., “wɔde nsa bɛkyere mo.”\n^ Nt., “wɔn a wɔakunkum wɔn a wosum hɔ no kɔn.”


Galatifoɔ 2 ASCB - Galaten 2 HTB\nPaulo Ne Asomafoɔ A Aka No\n1Mfeɛ dunan akyi, me ne Barnaba sane kɔɔ Yerusalem. Mede Tito nso kaa me ho. 2Mekɔeɛ ɛfiri sɛ, Onyankopɔn na ɔdaa no adi kyerɛɛ me sɛ menkɔ. Me ne mpanimfoɔ no yɛɛ nhyiamu kɔkoam kyerɛkyerɛɛ asɛmpa a meka mekyerɛɛ amanamanmufoɔ no mu kyerɛɛ wɔn. Na mempɛ sɛ mʼadwuma a mayɛ dada ne deɛ megu so reyɛ no yɛ ɔkwa. 3Ɛwom sɛ me ɔboafoɔ Tito yɛ Helani deɛ, nanso wɔanhyɛ no sɛ ɔntwa twetia. 4Asɛm yi siiɛ, ɛfiri sɛ anuanom bi a wɔnyɛ nokwafoɔ awia wɔn ho abɛfra yɛn mu a wɔrehwehwɛ ahofadie a yɛwɔ wɔ Kristo Yesu mu, na wɔde yɛn ayɛ nkoa. 5Yɛamma wɔn mu kwan koraa, sɛdeɛ nokorɛ a ɛwɔ Asɛmpa no mu no bɛtena mo mu.\n6Wɔn a wɔfa wɔn ho sɛ wɔyɛ atitire no, sɛdeɛ wɔte biara no, meka sɛ, menhunu wɔn ntam nsonsonoeɛ biara. Onyankopɔn nhwɛ nnipa ho mmu atɛn; saa mpanimfoɔ no mfaa adwene foforɔ biara mmɛkaa mʼasɛm no ho. 7Na mmom, wɔhunuu sɛ Onyankopɔn de dwuma no ahyɛ me nsa sɛ menka Asɛmpa no nkyerɛ amanamanmufoɔ sɛdeɛ ɔde dwuma no hyɛɛ Petro nsa sɛ ɔnka Asɛmpa no nkyerɛ Yudafoɔ no ara pɛ. 8Na Onyankopɔn a ɔnam Petro so yɛ adwuma sɛ Yudafoɔ mu somafoɔ no ara na ɔnam me so yɛ adwuma wɔ amanamanmufoɔ mu sɛdeɛ Petro yɛ Yudafoɔ mu adwuma no pɛ. 9Yakobo, Petro ne Yohane a na wɔfa no sɛ wɔyɛ mpanimfoɔ no gye too mu sɛ, Onyankopɔn ama me dwuma sononko bi sɛ menyɛ, enti wɔkyeaa me ne Barnaba. Wɔpenee so sɛ yɛnyɛ adwuma wɔ amanamanmufoɔ no mu na wɔn nso wɔnyɛ adwuma wɔ Yudafoɔ no mu. 10Wɔbisaa sɛ yɛnkae ahiafoɔ wɔ wɔn kuo no mu sɛdeɛ mepɛ sɛ meyɛ no.\n11Ɛberɛ a Petro baa Antiokia no, metiaa deɛ ɔreyɛ no mu wɔ badwa mu, ɛfiri sɛ, na ɔreyɛ mfomsoɔ. 12Ansa na mmarima bi a Yakobo somaa wɔn no bɛduruu hɔ no, na Petro ne anuanom amanamanmufoɔ no to nsa didi. Nanso, nnipa no bɛduruiɛ akyi no, ɔtwee ne ho a ɔne wɔn annidi bio, ɛfiri sɛ, na ɔsuro wɔn a wɔpɛ sɛ wɔtwa amanamanmufoɔ twetia no. 13Anuanom Yudafoɔ a aka no yɛɛ sɛ ahufoɔ de wɔn ho bɔɔ Petro maa Barnaba nso de ne ho kɔbataa wɔn ho.\n14Mehunuu sɛ deɛ wɔreyɛ no ne Asɛmpa no bɔ abira no, mekaa no wɔ Petro ne badwa no anim sɛ, “Woyɛ Yudani a seesei wonni Yudafoɔ amanneɛ so bio. Adɛn enti na wohyɛ amanamanmufoɔ sɛ wɔnni Yudafoɔ amanneɛ so?\n15“Ɛyɛ nokorɛ sɛ yɛyɛ Yudafoɔ firi yɛn awoɔ mu. Yɛnyɛ amanamanmufoɔ nnebɔneyɛfoɔ no. 16Yɛnim sɛ ansa na obi bɛdi bem wɔ Onyankopɔn anim no, na gye sɛ wagye Yesu Kristo adi a ɛnyɛ sɛ ɔbɛyɛ deɛ mmara no hwehwɛ sɛ ɔnyɛ no. Yɛn nso, yɛagye Kristo Yesu adi sɛdeɛ yɛnam so bɛdi bem wɔ Onyankopɔn anim; ɛfiri sɛ, ɛnam gyidie so na wɔbɛbu yɛn bem, na ɛnyɛ mmara no apɛdeɛ a yɛyɛ no so.\n17“Sɛ yɛpɛ sɛ wɔbu yɛn bem wɔ Kristo mu na sɛ ɛda adi sɛ yɛn nso yɛyɛ nnebɔneyɛfoɔ a, na ɛkyerɛ sɛ Kristo pene bɔne so? Ɛnte saa koraa. 18Na sɛ mehyɛ aseɛ yɛ deɛ magyae a, na ɛkyerɛ sɛ meyɛ mmaratofoɔ.\n19“Ɛfiri sɛ, mpɛn dodoɔ a mepɛɛ sɛ mɛdi mmara no so no, mmara no buu me fɔ. Mmara no ankasa akum me. Ɛno enti, menni mmara no tumi ase bio, sɛdeɛ ɛbɛyɛ a, mɛtena ase mama Onyankopɔn mmom. Wɔabɔ me ne Kristo asɛnnua mu, 20enti ɛnyɛ me na mete ase bio, na mmom, Kristo no na ɔte me mu. Saa asetena a mete mu seesei yi, mete ase wɔ Onyankopɔn Ba no a ɔdɔ me na ɔde ne nkwa maa me no gyidie mu. 21Mempo Onyankopɔn adom no. Sɛ onipa nam Mmara so fata Onyankopɔn anim a, na ɛkyerɛ sɛ Kristo wu a ɔwuiɛ no yɛ ɔkwa.”\nASCB : Galatifoɔ 2\nHTB : Galaten 2


Yohane Adiyisɛm 17:1-18\n“Babilon Kɛse” atemmu (1-18)\nTuutuuni kɛse no te aboa kɔkɔɔ bi so (1-3)\nNá aboa no ‘wɔ hɔ, nanso onni hɔ, na ɔbɛsan afi amoa donkudonku no mu aba’ (8)\nMmɛn du no ne Oguammaa no bɛko (12-14)\nMmɛn du no bɛtan tuutuuni no (16, 17)\n17 Na abɔfo baason a wokurakura nkankyee ason+ no baako bae, na ɔka kyerɛɛ me sɛ: “Bra, na mɛkyerɛ wo tuutuuni kɛse a ɔte nsu pii so no atemmu.+ 2 Ɔno na asaase so ahemfo ne no abɔ aguaman,*+ na n’aguamammɔ* nsã no ama wɔn a wɔtete asaase so no abobow.”+ 3 Na ɔnam* honhom no tumi so de me kɔɔ sare so. Na mihuu ɔbea bi sɛ ɔte akekaboa kɔkɔɔ bi so. Ná abusudin ayɛ akekaboa no ma, na na ɔwɔ ti ason ne mmɛn du. 4 Ná ɔbea no hyɛ ataade afasebiri+ ne ataade kɔkɔɔ, na na ɔde sika kɔkɔɔ ne aboɔden abo ne abohene ahyehyɛ ne ho.+ Afei nso, na okura sika kɔkɔɔ kuruwa wɔ ne nsam, na na akyiwade ne n’aguamammɔ* a ɛyɛ tan ayɛ no ma. 5 Ná wɔakyerɛw din bi a ɛyɛ ahintasɛm wɔ ne moma so sɛ: “Babilon Kɛse, tuutuufo+ ne asaase so akyiwade maame.”+ 6 Na mihui sɛ akronkronfo mogya ne Yesu adansefo mogya+ ama ɔbea no abow. Bere a mihuu no no, me ho dwiriw me paa. 7 Enti ɔbɔfo no bisaa me sɛ: “Adɛn nti na wo ho adwiriw wo? Mɛka ɔbea+ no ne akekaboa a ɔbea no te no so a ɔwɔ ti ason ne mmɛn du+ no ho ahintasɛm akyerɛ wo: 8 Aboa a wuhuu no no, na ɔwɔ hɔ, nanso onni hɔ, na ɔrebefi amoa donkudonku+ no mu apue, na ɔbɛkɔ ɔsɛe mu. Na sɛ wɔn a wɔtete asaase so no, kyerɛ sɛ, wɔn a efi bere a wɔhyɛɛ wiase ase no wɔnkyerɛw wɔn din wɔ nkwa nhoma mmobɔwee+ no mu no hu sɛnea na aboa no wɔ hɔ, nanso onni hɔ, na ɔbɛsan aba no a, ɛbɛyɛ wɔn nwonwa pii. 9 “Ehia nyansa* na obi ate asɛm yi ase: Ti ason+ no gyina hɔ ma mmepɔw ason a ɔbea no te so no. 10 Ahemfo baason na ɛwɔ hɔ: Baanum ahwe ase, baako wɔ hɔ, na ɔfoforo no nnya mmae; na sɛ ɔba a, ɛsɛ sɛ ɔtena hɔ kakra. 11 Na akekaboa a na ɔwɔ hɔ nanso onni hɔ no,+ ɔsan yɛ ɔhene a ɔto so awotwe, na ofi ason no mu na ɛbae, na ɔbɛkɔ ɔsɛe mu. 12 “Mmɛn du a wuhui no yɛ ahemfo du a wonnya nnyaa ahenni, nanso wɔne akekaboa no nya tumi sɛ ahemfo dɔnhwerew baako. 13 Eyinom wɔ adwenkoro, enti wɔde wɔn ahoɔden ne tumi ma akekaboa no. 14 Eyinom ne Oguammaa+ no bɛko, nanso esiane sɛ Oguammaa no yɛ awuranom mu Awurade ne ahemfo mu Hene+ nti, obedi wɔn so nkonim.+ Afei, wɔn a wɔka ne ho a wɔafrɛ wɔn na wɔapaw wɔn na wodi no nokware no nso bedi nkonim.”+ 15 Na ɔka kyerɛɛ me sɛ: “Nsu a wuhui a tuutuuni no te so no, egyina hɔ ma nkurɔfo ne nnipakuw ne aman ne kasa* horow.+ 16 Na mmɛn du+ a wuhui no, ne afei akekaboa+ no, eyinom bɛtan tuutuuni+ no na wɔayɛ no pasaa na wɔama wada adagyaw, na wobedi ne nam na wɔde ogya ahyew no dwerɛbee.+ 17 Onyankopɔn na ɔde hyɛɛ wɔn komam sɛ wɔmma ne nsusuwii mmra mu,+ yiw, sɛ wɔnyɛ adwenkoro mfa wɔn ahenni mma akekaboa+ no nkosi sɛ Onyankopɔn nsɛm bɛba mu. 18 Na ɔbea+ a wuhuu no no gyina hɔ ma kurow kɛse a ɛwɔ ahenni a edi asaase so ahemfo so no.”\n^ Anaa “ɔbɔfo no nam.”\n^ Anaa “adwene a ɛwɔ nyansa.”\n^ Anaa “tɛkrɛma.”


Yɛn Nyinaa Hia Awerɛkyekye\nKENKAN WƆ Acholi Afrikaans Albanian Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Bengali Betsimisaraka (Southern) Bicol Bislama Bulgarian Cakchiquel (Western) Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Drehu Dutch Efik English Estonian Ewe Fijian Finnish Fon French Ga Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hmong (White) Hungarian Iban Ibanag Icelandic Igbo Iloko Indonesian Isoko Italian Japanese Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lhukonzo Lingala Lithuanian Luganda Lunda Luo Luvale Macedonian Malagasy Malay Malayalam Maltese Mam Mambwe-Lungu Marathi Mauritian Creole Maya Mazatec (Huautla) Mbunda Mizo Mongolian Moore Myanmar Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Ngangela Nias Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Pidgin (Cameroon) Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Romanian Runyankore Russian Samoan Sango Saramaccan Sepedi Serbian Serbian (Roman) Sesotho (Lesotho) Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tshiluba Tsonga Tswana Turkish Twi Tzeltal Tzotzil Ukrainian Umbundu Urdu Urhobo Uruund Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\nWoyɛ abofra no, wokae bere bi a wohwee ase? Ebia wo nsa ho twae anaa wo kotodwe anim wɔtree. Wokae sɛnea wo maame kyekyee wo werɛ no? Ebia ɔpopaa kuru no anim na ɔkyekyeree. Wusui, nanso sɛnea ɔkorɔkorɔɔ wo, na ɔfaa wo bɔɔ ne bo no maa wo ho tɔɔ wo. Saa bere a na woyɛ abofra no deɛ, sɛ wopɛ awerɛkyekye a, na ɛnyɛ den koraa.\nNanso sɛ yɛrenyin a, na nneɛma mu ayɛ den paa. Yɛn haw yɛ akɛse, na awerɛkyekye nso ho yɛ na. Awerɛhosɛm ne sɛ, ɔhaw a mpanyimfo hyia no, ɛnte sɛ abofra bi a wapira na ne maame akyekyere ne kuro na wafa no abɔ ne bo. Wo deɛ, susuw ɛho nhwɛso kakraa bi ho hwɛ.\nW’adwuma afi wo nsa ama wo ho ayera wo pɛn? Julian ka sɛ bere a woyii no adi no, ne ho dwiriw no araa ma ɔyɛɛ basaa. Ɔkaa sɛ, ‘Mɛyɛ dɛn ahwɛ m’abusua? Mabiri me mogya ani ayɛ adwumaden mfe pii, adɛn nti na wɔte nka sɛ me so nni mfaso bio?’\nEbia w’aware agu ama w’adwene atu afra. Raquel aware gui no, nea ɔkae ni, “Abosome 18 ni na me kunu gyaw me hɔ mpofirim. Anokwa me werɛ howee paa. Ná ɛte sɛ nea obi de sekan atwa me komam mmienu. Ɛkɔɔ me ho paa na ɛmaa ehu kaa me.”\nEbia yare koankorɔ bi abɛtena wo so. Woapem so biara nanso wo ho ntɔɔ wo. Ɛtɔ da a wubetumi ate nka te sɛ agya panyin Hiob. Ɔbɔɔ abubuw sɛ: “Mapo nkwa; merentena ase bio da.” (Hiob 7:16) Afei nso ebetumi aba sɛ wote nka te sɛ akwakoraa Luis a ɔwɔ ne mfe 80 mu no. Ɔkaa sɛ: “Ɛtɔ da a, mete nka sɛ nea aka ara ne owu.”\nWo dɔfo bi awu ama wuhia awerɛkyekye? Robert kyerɛ mu sɛ, “Me babarima bi kɔfaa wimhyɛn nyaa akwanhyia wui. Ahyɛase no, na ayɛ sɛ mereso dae. Ɛno akyi no, asɛm no yɛɛ me yaw paa. Bible ka saa yaw no ho asɛm sɛ, ɛte sɛ nea wɔde nkrante tenten bi ahwirew wo kra mu.”—Luka 2:35.\nRobert, Luis, Raquel, ne Julian nyinaa nyaa awerɛkyekye wɔ wɔn amanehunu no mu. Wunim nea ɔkyekyee wɔn werɛ? Ade Nyinaa so Tumfoɔ Nyankopɔn ankasa na ɔkyekyee wɔn werɛ. Ɔkwan bɛn so na ɔkyekye yɛn werɛ? Wo nso, wohwɛ a, Onyankopɔn betumi akyekye wo werɛ?


התגלות 18 HHH – Adiyisɛm 18 ASCB | Biblica\nהתגלות 18 HHH – Adiyisɛm 18 ASCB\n1Yei akyi, mehunuu ɔbɔfoɔ foforɔ sɛ ɔfiri ɔsoro reba fam. Na ɔwɔ tumi kɛseɛ na nʼanimuonyam hyerɛn asase so nyinaa. 2Ɔteaam dendeenden sɛ,\n“ ‘Wahwe ase! Babilonia kɛseɛ ahwe ase!’\nAdane ahonhommɔne tenaberɛ\nne ahonhom efi nyinaa atɛeɛ.\nNnomaa a wɔyɛ efi a wɔkyiri wɔn nyinaa te ne mu.\n3Ɔde ne nsã a ɛyɛ nʼadwamammɔ a\nano yɛ den no maa nnipa nyinaa nomeeɛ.\nAsase so ahene ne no bɔɔ adwaman,\nna asase so adwadifoɔ nam nʼahonya mmorosoɔ so nyaa wɔn ho.”\n4Afei, metee nne foforɔ bi a ɛfiri ɔsoro ka sɛ,\n“Momfiri, me nkurɔfoɔ,\nna moamfa mo ho amfra bɔne a ɔyɛ no mu,\nna mo ne no ankyɛre nʼasotweɛ!\n5Ɛfiri sɛ, wɔahyehyɛ ne bɔne atoatoa abɛduru soro,\nna Onyankopɔn akae nʼawudie no.\n6Sɛdeɛ ɔyɛɛ mo no, monyɛ no saa pɛpɛɛpɛ;\ndeɛ ɔyɛɛ mo biara no, montua ne so ka mprenu.\nNsa a ɔde maa mo no, monhyɛ no deɛ ano yɛ den mmɔho mmienu.\n7Momma nʼayayadeɛ ne nʼawerɛhoɔ nnɔɔso\nsɛ animuonyam ne ahonya a ɔpɛ maa ne ho no.\nƐfiri sɛ, daa ɔka sɛ,\n‘Mete ha sɛ ɔhemmaa;\nna me werɛ renho da!’\n8Yei enti, nʼamanehunu a ɛyɛ yadeɛ\nawerɛhoɔ ne ɛkɔm bɛba ne so da bi.\nNa wɔde ogya ahye no,\nɛfiri sɛ, Awurade Onyankopɔn a ɔbu no atɛn no yɛ kɛseɛ.\n9“Sɛ asase so ahene a wɔne no bɔɔ adwaman, dii dɛ no hunu hye a wɔrehye no no wisie a, wɔbɛsu atwa agyaadwoɔ. 10Nʼamanehunu no hu a ɛyɛ enti, wɔbɛgyina akyiri asu sɛ,\n“ ‘Due! Due, Ao, kuropɔn kɛseɛ,\nAo Babilonia, kuropɔn a ɛwɔ tumi!\nDɔnhwere baako pɛ mu, wʼatemmuo aba.’\n11“Adwadifoɔ a wɔwɔ asase so nso su no ɛfiri sɛ, obiara ntɔ wɔn nneɛma bio. 12Obiara ntɔ sikakɔkɔɔ ne dwetɛ, ne aboɔden aboɔ ne nhweneɛ pa, ne nwera pa ne ntoma afasebire ne serekye ne tam kɔkɔɔ, ne nnua a ɛyɛ hwam nyinaa ne asonse adwinneɛ nyinaa, ne adwinneɛ a wɔde nnua a ɛwɔ din ayɛ, ne ayowaa ne dadeɛ ne abohemaa, 13ne pɛperɛ ne mmorɔngo, ne nnuhwam ne kurobo, ne hwamfufuo ne nsã ne ngo, ne asikyiresiam muhumuhu ne ayuo, ne nyɛmmoa ne nnwan ne apɔnkɔ ne nteaseɛnam ne nkoa ne nnipa akra.\n14“Adwadifoɔ no bɛka sɛ, ‘Nneɛma pa a wopere hwehwɛeɛ no nyinaa ayera, na wʼahonya ne wʼanimuonyam no kɔ, na wo nsa renka bio.’ 15Adwadifoɔ a wɔnyaa wɔn ho wɔ kuro no mu no bɛgyina akyirikyiri ɛfiri sɛ, wɔsuro amanehunu a ɔrehunu no. Wɔbɛsu na wɔatwa agyaadwoɔ, 16na wɔaka sɛ:\n“ ‘Due! Due, Ao, kuropɔn kɛseɛ a\nɔfira nwera pa ne ntoma afasebire ne tam kɔkɔɔ,\nna sika ne aboɔden aboɔ ne nhwene pa bobɔ mu.\n17Dɔnhwere pɛ, na saa ahonya dodoɔ yi asɛe.’\n“Ahyɛnkafoɔ panin ne ɛhyɛn no mu nnipa, ne ɛhyɛn no mu adwumayɛfoɔ, ne wɔn a wɔka ho a wɔnya wɔn anoduane firi ɛhyɛn adwumayɛ mu no nyinaa gyinaa akyirikyiri. 18Wɔsuiɛ wɔ ɛberɛ a wɔhunuu ogya a ɛrehyeɛ no wisie no, wɔteam ka sɛ ‘Kuropɔn biara a ne kɛseɛ te sɛi mmaa da.’ ” 19Wɔtoo mfuturo guu wɔn atifi na wɔsu twaa agyaadwoɔ sɛ,\n“ ‘Due! Due Ao kuropɔn kɛseɛ,\nwo a wɔn a wɔwɔ ahyɛn wɔ wo mu no\nnam wʼahonya so yɛɛ adefoɔ.\nNa dɔnhwereɛ baako pɛ mu, wɔahwere biribiara!’\n20“Ma wʼani nnye ne ho. Ao, ɔsoro!\nAhotefoɔ ne asomafoɔ ne\nadiyifoɔ mo ani nnye!\nƐkwan a ɔde mo faa so enti,\nOnyankopɔn abu no atɛn.”\n21Afei, ɔbɔfoɔ hoɔdenfoɔ bi faa ɛboɔ a ne kɛseɛ bɛyɛ sɛ owiyammoɔ to twenee ɛpo mu kaa sɛ,\n“Saa ahoɔden yi ara\nna wɔde bɛto Babilonia kɛseɛ no atwene,\na wɔrenhunu no bio.\n22Wɔrente sankubɔfoɔ ne nnwomtofoɔ, atɛntɛbɛnbɔfoɔ ne totorobɛntohyɛnfoɔ nka bio wɔ mo mu.\nWɔrenhunu odwumfoɔ biara wɔ wo mu bio.\nNa wɔrente owiyamfoɔ biara nka wɔ wo mu bio.\nrenhyerɛn wɔ wo mu bio.\nWɔrente ayeforɔkunu ne ayeforɔyere\nnne wɔ wo mu bio.\nWʼadwadifoɔ yɛ ewiase mu nnipa titire.\nNa wɔde wo ntafowayie adaadaa aman nyinaa.\n24Wɔ ne mu na wɔhunuu adiyifoɔ ne ahotefoɔ\nne wɔn a wɔkumm wɔn asase so nyinaa mogya.”\nASCB : Adiyisɛm 18


Ná Yosia Ani Gye Onyankopɔn Mmara Ho | Nea Mmofra Betumi Asua Afi Bible Mu\nNá Yosia Ani Gye Onyankopɔn Mmara Ho\nBere a Yosia bɛyɛɛ Yuda hene no, na wadi mfe nwɔtwe. Saa bere no na nkurɔfo no yi nkonyaa, na na wɔsom abosom nso. Yosia dii mfe 16 no, ɔyeree ne ho suaa ɔkwampa a yɛfa so som Yehowa. Odii mfe 20 no, ofii ase bubuu abosom ne afɔremuka a ɛwɔ asase no so nyinaa. Afei Yosia dii mfe 26 no, ɔhwɛ ma wosiesiee Yehowa asɔrefie no.\nƆsɔfo panyin Hilkia kohuu nhoma mmobɔwee bi a Yehowa Mmara wom wɔ asɔrefie hɔ. Ɛbɛyɛ sɛ na ɛyɛ nhoma mmobɔwee a Mose kyerɛwee no. Ɔhene kyerɛwfo Safan de nhoma mmobɔwee no brɛɛ Yosia, na Safan fii ase kenkan Mmara no den. Yosia retie no, ohuu sɛ nkurɔfo no ayɛ Yehowa so asoɔden mfe pii. Ɔhene Yosia ka kyerɛɛ Hilkia sɛ: ‘Yehowa bo afuw yɛn paa. Kɔ na wo ne Yehowa nkɔkasa, na ɔbɛkyerɛ yɛn nea yɛnyɛ.’ Yehowa faa odiyifobaa Hulda so kaa sɛ: ‘Yudafo agyaw me hɔ. Mɛtwe wɔn aso, nanso ɛnyɛ ɔhene Yosia bere so efisɛ wabrɛ ne ho ase.’\nBere a Ɔhene Yosia tee asɛm no, ɔkɔɔ asɔrefie hɔ, na ɔmaa Yudafo no nyinaa hyiae. Afei ɔkenkan Yehowa Mmara no kyerɛɛ ɔman no nyinaa. Yosia ne nkurɔfo no hyɛɛ Yehowa bɔ sɛ wofi wɔn koma nyinaa mu betie Yehowa.\nNá Yudafo no agyae Twam Afahyɛ no di mfe pii. Nanso, bere a Yosia huu wɔ Mmara no mu sɛ, afe biara ɛsɛ sɛ wodi Twam Afahyɛ no, ɔka kyerɛɛ ɔmanfo no sɛ: ‘Yebedi Twam ama Yehowa.’ Afei Yosia siesiee ne ho sɛ ɔbɛbɔ afɔre pii. Ɔyɛɛ nhyehyɛe ma wonyaa nnwontofo wɔ asɔrefie hɔ. Ɔman no dii Twam Afahyɛ no. Wowiei no, wɔde nnanson dii Paanoo a Mmɔkaw Nnim Afahyɛ no. Twam Afahyɛ a ɛte saa deɛ, efi Samuel bere so nyinaa na wonnii bi da. Ná Yosia ani gye Onyankopɔn Mmara ho paa. Wo nso, w’ani gye ho sɛ wubesua Yehowa ho ade?\n“W’asɛm yɛ me nan ase kanea, ne me kwan so hann.”—Dwom 119:105\nNsɛmmisa: Bere a wɔkan Onyankopɔn Mmara kyerɛɛ Ɔhene Yosia no, dɛn na ɔyɛe? Yehowa tee nka sɛn wɔ Yosia ho?\n2 Ahene 21:26; 22:1–23:30; 2 Beresosɛm 34:1–35:25\nYosia Ho Bible Krataa\nYosia papa anyɛ nhwɛso pa. Nanso Yosia de, ɔsom Onyankopɔn. Dɛn na ɛboaa no ma ɔyɛɛ nneɛma pa?\nBible ka sɛ, na ɛyɛ den paa ma Yosia sɛ ɔbɛyɛ nneɛma pa. Sua sɛnea ne nnamfo boaa no ho ade.


Mateo 2 | Intanɛt So Bible| Wiase Foforɔ Nkyerɛaseɛ\nKENKAN WƆ Afrikaans Albanian American Sign Language Amharic Arabic Argentinean Sign Language Armenian Australian Sign Language Austrian Sign Language Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Bicol Bislama Brazilian Sign Language British Sign Language Bulgarian Cambodian Catalan Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitumbuka Cibemba Colombian Sign Language Costa Rican Sign Language Croatian Cuban Sign Language Czech Dangme Danish Drehu Dutch Ecuadorian Sign Language Efik English Estonian Ewe Fijian Finnish French Ga Georgian German German Sign Language Greek Greek Sign Language Guarani Guatemalan Sign Language Gujarati Gun Haitian Creole Hebrew Hiligaynon Hindi Hiri Motu Honduras Sign Language Hungarian Hungarian Sign Language Icelandic Igbo Iloko Indonesian Indonesian Sign Language Irish Sign Language Isoko Israeli Sign Language Italian Italian Sign Language Japanese Japanese Sign Language Javanese Kabiye Kannada Kazakh Kenyan Sign Language Kikamba Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korean Korean Sign Language Krio Kwanyama Laotian Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Marshallese Maya Mexican Sign Language Moore Myanmar Ndebele Ndebele (Zimbabwe) Nepali Nias Nicaraguan Sign Language Nigerian Sign Language Norwegian Nyaneka Nzema Oromo Ossetian Otetela Panamanian Sign Language Pangasinan Papiamento (Curaçao) Paraguayan Sign Language Persian Polish Polish Sign Language Ponapean Portuguese Portuguese (Portugal) Portuguese Sign Language Punjabi Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Russian Sign Language Salvadoran Sign Language Samoan Sango Sateré-Mawé Sena Sepedi Serbian Serbian (Roman) Sesotho (Lesotho) Seychelles Creole Shona Silozi Sinhala Slovak Slovenian Solomon Islands Pidgin South African Sign Language Spanish Spanish Sign Language Sranantongo Swahili Swahili (Congo) Swati Swedish Swedish Sign Language Swiss German Sign Language Tagalog Tahitian Taiwanese Sign Language Tajiki Tamil Tatar Telugu Tetun Dili Thai Thai Sign Language Ticuna Tigrinya Tiv Tok Pisin Tongan Tshiluba Tshwa Tsonga Tswana Turkish Turkmen Tuvaluan Twi Tzotzil Ukrainian Umbundu Urdu Uruguayan Sign Language Uzbek Uzbek (Roman) Venda Venezuelan Sign Language Vietnamese Wallisian Waray-Waray Xavante Xhosa Yoruba Zambian Sign Language Zapotec (Isthmus) Zimbabwe Sign Language Zulu\n2 Bere a wɔwoo Yesu wɔ Betlehem+ a ɛwɔ Yudea, Ɔhene Herode+ nna no mu no, hwɛ! nsoromma mu ahwɛfo+ fi apuei fam baa Yerusalem, 2 na wɔkae sɛ: “Ɛhe na nea wɔawo no sɛ Yudafo hene+ no wɔ? Yɛwɔ apuei fam na yehuu ne nsoromma,+ enti yɛaba sɛ yɛrebɛkotow no.” 3 Bere a Ɔhene Herode tee eyi no, ne bo tui, ɔne Yerusalemfo nyinaa, 4 na ɔfrɛfrɛɛ ɔman no mu asɔfo mpanyin ne akyerɛwfo nyinaa boaa ano bisaa wɔn faako a wɔbɛwo Kristo no. 5 Wɔka kyerɛɛ no sɛ: “Betlehem+ a ɛwɔ Yudea no; eyi ne nea wɔnam odiyifo no so akyerɛw, 6 ‘Na wo, Betlehem+ a wowɔ Yuda asase so, wonyɛ Yuda atitiriw mu akumaa; wo mu na otitiriw+ a ɔbɛyɛn+ me man Israel befi aba.’” 7 Ɛnna Herode frɛɛ nsoromma mu ahwɛfo no kokoam tɔɔ ne bo ase bisaa wɔn bere a nsoromma no puei, 8 na ɔsomaa wɔn kɔɔ Betlehem, na ɔka kyerɛɛ wɔn sɛ: “Monkɔ na montɔ mo bo ase nhwehwɛ abofra kumaa no, na sɛ muhu no a mommɛbɔ me amanneɛ, na me nso makɔ akɔkotow no.”+ 9 Bere a wotiee ɔhene no asɛm wiei no, wosiim kɔe, na hwɛ! nsoromma a wohui bere a na wɔwɔ apuei+ fam no dii wɔn anim kosii sɛ ekogyinaa faako a abofra kumaa no wɔ no atifi. 10 Bere a wohuu nsoromma no, wɔn ani gyei yiye. 11 Na bere a wɔkɔɔ fie no mu no, wohuu abofra kumaa no ne ne maame Maria, na wɔhwee fam kotow no. Afei nso, wobuebuee wɔn ademude so kyɛɛ no nneɛma, sika ne ɛhyɛ ne kurobow. 12 Nanso, na Onyankopɔn abɔ wɔn kɔkɔ+ wɔ ɔdae mu sɛ wɔnnsan nnkɔ Herode nkyɛn, enti wofii hɔ kɔfaa ɔkwan foforo so kɔɔ wɔn kurom. 13 Wofii hɔ kɔe no, hwɛ! Yehowa bɔfo+ yii ne ho adi kyerɛɛ Yosef wɔ ɔdae mu, na ɔkae sɛ: “Sɔre, fa abofra kumaa no ne ne maame guan kɔ Egypt, na tena hɔ kosi sɛ me ne wo bɛkasa; Herode rebɛhwehwɛ abofra kumaa no akum no.” 14 Enti ɔsɔre faa abofra kumaa no ne ne maame anadwo, na wofii hɔ kɔɔ Egypt, 15 na ɔtenaa hɔ kosii sɛ Herode wui, na ama nea Yehowa nam ne diyifo so kae no aba mu+ sɛ: “Egypt+ na mefrɛɛ me ba fii.” 16 Afei bere a Herode hui sɛ nsoromma mu ahwɛfo no adaadaa no no, ne bo fuwii kɛse, na ɔsoma ma wokokunkum mmarimaa a wɔwɔ Betlehem ne ne mpɔtam hɔ nyinaa, efi wɔn a wɔawo wɔn foforo so kosi wɔn a wɔadi mfe abien so, sɛnea bere a ohu fii nsoromma mu ahwɛfo+ no hɔ kyerɛ no. 17 Afei ɛmaa nea wɔnam odiyifo Yeremia so kae no baa mu sɛ: 18 “Wɔtee nne bi wɔ Rama,+ osu ne benabɔ pii; ɛyɛ Rahel+ na ɔresu ne mma na sɛ wɔkyekye ne werɛ a ontie, efisɛ wonni hɔ bio.” 19 Bere a Herode wui no, hwɛ! Yehowa bɔfo yii ne ho adi wɔ ɔdae+ mu kyerɛɛ Yosef wɔ Egypt 20 na ɔkae sɛ: “Sɔre, fa abofra kumaa no ne ne maame na si mu kɔ Israel asase so, na wɔn a na wɔrehwehwɛ abofra kumaa no kra no awuwu.” 21 Enti ɔsɔre faa abofra kumaa no ne ne maame kɔɔ Israel asase so. 22 Nanso bere a ɔtee sɛ Arkelao asi ne papa Herode ananmu redi Yudea so hene no, osuroe sɛ ɔbɛkɔ hɔ. Afei bere a Onyankopɔn bɔɔ no kɔkɔ wɔ ɔdae+ mu no, ofii hɔ kɔɔ Galilea+ mantam mu, 23 na ɔkɔtenaa kurow bi a wɔfrɛ no Nasaret+ mu, na ama nea wɔnam adiyifo no so kae no aba mu sɛ: “Wɔbɛfrɛ no Nasareni.”+


Job 24 APSD-CEB – Hiob 24 ASCB | Biblica\nJob 24 APSD-CEB – Hiob 24 ASCB\n1“Adɛn enti na Onyankopɔn nhyɛ berɛ mma atemmuo?\nAdɛn enti na ɛsɛ sɛ wɔn a wɔnim noɔ no hwɛ saa da no anim ɛnso ɛmma da?\n2Nnipa yiyi aboɔ a wɔde ato hyeɛ;\nna wɔde nnwankuo a wɔawia kɔ hɔ adidi.\n3Wɔpam nwisiaa mfunumu\nna wɔgye akunafoɔ anantwie sɛ awowasideɛ.\n4Wɔsum ahiafoɔ firi ɛkwan so\nna wɔhyɛ asase no so ahiafoɔ ma wɔkɔtetɛ.\n5Ahiafoɔ no yɛ wɔn adwuma pɛ aduane\nte sɛ ɛserɛ so mfunumu no;\nasase wesee no so na wɔnya aduane ma wɔn mma.\n6Wɔboaboa mmoa aduane ano wɔ mfuo no so\nna wɔdi mpɛpɛ wɔ amumuyɛfoɔ bobe nturo mu.\n7Wɔnni ntoma, na wɔda kwaterekwa;\nwɔnni hwee a wɔde kata wɔn ho wɔ awɔ mu.\n8Mmepɔ so osutɔ fɔ wɔn twɔnn\nna wɔfomfam mmotan no ho ɛfiri sɛ wɔnni ahatasoɔ.\n9Wɔte awisiaa firi nufoɔ ano;\nna wɔfa ohiani abotafoa de si ne ka anan mu.\n10Wɔnenam adagya a wɔnni ntoma;\nwɔsoa ayuo afiafi, nanso ɛkɔm de wɔn ara.\n11Wɔkyi ngo wɔn adan mu;\nwɔtiatia nsakyimena mu, nanso osukɔm de wɔn.\n12Wɔn a wɔrewuwuo no apinisie firi kuropɔn no mu,\nna apirafoɔ kra su pɛ mmoa.\nwɔn a wɔnnim nʼakwan\nanaasɛ wɔnnante nʼatempɔn so.\n14Sɛ adekyeɛ hann no kɔ a, owudifoɔ no sɔre\nna ɔkum ohiani ne mmɔborɔni;\nadesaeɛ mu, ɔwiawia ne ho sɛ ɔkorɔmfoɔ.\n15Ɔwaresɛefoɔ twɛn ɛberɛ a adeɛ resa;\nɔka sɛ, ‘obiara renhunu me,’\nna ɔde nʼanim hinta.\n16Esum mu na nnipa bubu apono wura afie mu,\nna awiaberɛ mu no, wɔtoto wɔn ho ɛpono mu;\n17Esum kabii yɛ adekyeɛ ma wɔn nyinaa;\nwɔne esum mu nneɛma a ɛyɛ hu fa nnamfo.\n18“Nanso wɔte sɛ ahuro a ɛtɛ nsuo ani;\nenti obiara nnkɔ bobe nturo no mu.\n19Sɛdeɛ ɔhyew ne ɔpɛ de sukyerɛmma a anane korɔ no,\nsaa ara na damena de wɔn a wɔayɛ bɔne korɔ.\n20Awotwaa werɛ firi wɔn,\nna ɔsonsono di wɔn nam;\nnnipa bɔne deɛ, wɔnnkae wɔn bio\nna mmom wɔbubu te sɛ dua.\n21Wɔde ɔbaa bonini a ɔnni ba yɛ haboa,\nna wɔnhunu akunafoɔ mmɔbɔ.\n22Onyankopɔn nam ne tumi so twe atumfoɔ kɔ;\nɛwom sɛ wɔnya asetena pa deɛ, nanso wɔnni nkwa ho bɔhyɛ.\n23Ɔtumi ma wɔn tena ase asomdwoeɛ mu,\n24Wɔma wɔn so berɛ tiawa bi, na afei wɔnni hɔ bio;\nwɔtwitwa wɔn gu te sɛ aburoo ti.\n25“Sɛ yei nte saa a, hwan na ɔbɛtumi agye me akyinnyeɛ\nna ama deɛ maka ayɛ nsɛnhunu?”\nASCB : Hiob 24


أخبار الأيام الثاني 1 NAV - 2 Beresosɛm 1 AKCB\n2 Beresosɛm 1:1-17\nSalomo Srɛ Nyansa\n1Ɔhene Dawid babarima Salomo soo ahenni no mu den, efisɛ Awurade, ne Nyankopɔn kaa ne ho maa no tumi a ɛso.\n2Ɔfrɛɛ Israel nyinaa, asahene ne asraafodɔm ntuanofo, atemmufo, amanyɛ ne mmusua ntuanofo nyinaa. 3Na Salomo dii nnipa no nyinaa anim kɔɔ bepɔw Gibeon so baabi a wɔde Onyankopɔn Ahyiae Ntamadan no asi. Eyi yɛ Ntamadan a Mose a ɔyɛ Awurade somfo sii wɔ sare no so no. 4Na Dawid ayi Onyankopɔn Adaka no afi Kiriat-Yearim de akɔ ntamadan sononko bi a wasi wɔ Yerusalem mu. 5Nanso na kɔbere mfrafrae afɔremuka a Hur nena a ɔyɛ Uri babarima Besaleel sii no da so wɔ Gibeon, wɔ Awurade Asɔredan no anim. Enti Salomo ne nnipa no boaa wɔn ho ano wɔ hɔ, bisaa Awurade akwankyerɛ. 6Hyiadan no anim hɔ, Salomo foro kɔɔ kɔbere mfrafrae afɔremuka no ho wɔ Awurade anim, bɔɔ ɔhyew afɔre ahorow apem wɔ so.\n7Da no anadwo, Onyankopɔn yii ne ho adi wɔ dae mu kyerɛɛ Salomo, bisaa no se, “Dɛn na wopɛ? Bisa na mede bɛma wo!”\n8Salomo buaa Onyankopɔn se, “Wudii mʼagya Dawid nokware na woyɛɛ no adɔe, na afei wode me asi nʼanan mu sɛ ɔhene. 9Na afei Awurade Nyankopɔn, mesrɛ wo di bɔ a wohyɛɛ mʼagya Dawid no so, efisɛ wode me asi nnipa a wɔn dodow te sɛ asase so mfutuma so hene. 10Ma me nyansa ne nimdeɛ, na memfa nni wɔn so yiye, na hena koraa na obetumi adi wo man kɛse sɛɛ so?”\n11Onyankopɔn ka kyerɛɛ Salomo se, “Esiane sɛ wʼahiasɛm kɛse ne sɛ wopɛ sɛ woboa wo manfo, na woammisa ahode, anuonyam anaa wʼatamfo wu anaa nkwa tenten, na mmom, wubisaa nyansa ne nimdeɛ a wode bedi me nkurɔfo so yiye nti, 12mɛma wo nyansa ne nimdeɛ a wubisae no. Afei, mɛma wo sika, ahode ne anuonyam a ɔhene biara a wadi wʼanim no nnyaa bi da, nanso ɔrennya no saa da biara da.”\n13Na Salomo fii hyiadan a ɛwɔ Gibeon bepɔw no so no mu san kɔɔ Yerusalem kodii hene wɔ Israel so.\n14Salomo nyaa nteaseɛnam ne apɔnkɔ bebree. Na ɔwɔ nteaseɛnam apem ahannan ne apɔnkɔ mpem dumien. Ɔde emu fa kɛse guguu nteaseɛnam nkuropɔn no so na ɔmaa bi nso kaa Yerusalem. 15Salomo bere so no, dwetɛ ne sikakɔkɔɔ buu so sɛ abo wɔ Yerusalem. Na sida aboɔden nnua nso buu so sɛ ankye nnua a na abu so wɔ Yuda mmepɔw no ase no. 16Na Salomo tɔɔ apɔnkɔ fii Misraim ne Kilikia, efisɛ na ɔhene no aguadifo nya wɔn fi Kilikia a wɔn bo no ye. 17Saa bere no na wotumi tɔ Misraim nteaseɛnam a wɔde ba Yerusalem no nnwetɛbona kilogram ason, na apɔnkɔ nso, wotumi tɔ no nnwetɛbona kilogram abien. Wɔn nso kɔtontɔn wɔn nyinaa maa Hetifo ne Aram ahemfo.\nAKCB : 2 Beresosɛm 1


1 ነገሥት 18 NASV – 1 Ahemfo 18 ASCB | Biblica\n1 ነገሥት 18 NASV – 1 Ahemfo 18 ASCB\n1 Ahemfo 18:1-46\nKarmel Bepɔ So Akansie\n1Mfeɛ mmiɛnsa akyi, Awurade asɛm baa Elia nkyɛn sɛ, “Fa wo ho kɔkyerɛ ɔhene Ahab na ka kyerɛ no sɛ ɛnkyɛre biara, mɛma osuo atɔ asase no so.” 2Elia de ne ho kɔkyerɛɛ ɔhene Ahab.\nNa ɛkɔm no ano yɛɛ den yie wɔ Samaria. 3Ahab frɛɛ Obadia a na ɔhwɛ nʼahemfie so no. Na Obadia gye Awurade di yie. 4Ɛberɛ a na Isebel rekunkum Awurade adiyifoɔ no, Obadia faa adiyifoɔ no ɔha de wɔn kɔsiee abodan mmienu mu a, wɔn mu aduonum biara da ɔbodan baako mu. Na ɔmaa wɔn aduane ne nsuo. 5Ahab ka kyerɛɛ Obadia sɛ, “Ɛsɛ sɛ yɛhwehwɛ asase no so nsuwa ne bɔnhwa nyinaa sɛ ebia yɛbɛnya ɛserɛ ama apɔnkɔ ne mfunumu yi awe sɛdeɛ wɔrenwu.” 6Enti, wɔkyɛɛ asase no mu maa wɔn ho. Ahab faa ɛfa na Obadia nso faa ɛfa.\n7Obadia nam, nam no, Elia hyiaa no. Obadia hunuu no, kaee no enti, ɔkotoo no wɔ fam kaa sɛ, “Enti, wo nie, me wura Elia?”\n8Elia buaa sɛ, “Aane, kɔka kyerɛ wo wura sɛ, ‘Elia wɔ ha.’ ”\n9Obadia bisaa sɛ, “Me wura, ɛdeɛn bɔne na mayɛ a enti woresoma me Ahab nkyɛn ama wɔakum me? 10Mmerɛ dodoɔ a Awurade, wo Onyankopɔn te ase yi, ɔman anaa ahemman biara nni hɔ a me wura nsomaa obi wɔ so sɛ ɔnhwehwɛ wo. Na ɔman anaa ahemman biara a wɔbɛka sɛ wonni soɔ no, ɔma wɔka ntam, ka sɛ wɔanhunu wo. 11Na afei, woka kyerɛ me sɛ menkɔ me wura nkyɛn nkɔka nkyerɛ no sɛ, ‘Elia wɔ ha.’ 12Mennim baabi a sɛ megya wo hɔ kɔ a, Awurade honhom bɛpagya wo akɔsi. Sɛ mekɔka kyerɛ Ahab, na wanhunu wo a, ɔbɛkum me. Nanso, me, wo ɔsomfoɔ, masom Awurade firi me mmɔfraase. 13Me wura, wontee deɛ meyɛɛ ɛberɛ a na Isebel rekunkum Awurade adiyifoɔ no anaa? Mede Awurade adiyifoɔ no ɔha siee abodan mmienu mu a, na wɔn mu aduonum wɔ ɔbodan baako biara mu. Memaa wɔn aduane ne nsuo nso. 14Na afei, woka kyerɛ me sɛ menkɔ me wura nkyɛn nkɔka nkyerɛ no sɛ, ‘Elia wɔ ha!’ Ɔbɛkum me!”\n15Elia kaa sɛ, “Mmerɛ dodoɔ a Awurade a mesom no te ase yi, deɛ ɛbɛyɛ biara, mede me ho bɛma Ahab ɛnnɛ.”\n16Enti, Obadia kɔhyiaa Ahab, ka kyerɛɛ no, na Ahab kɔhyiaa Elia. 17Ɔhunuu Elia no, ɔbisaa no sɛ, “Wo nie, wo a woha Israelfoɔ?”\n18Elia buaa sɛ, “Menhaa Israel ɛkwan biara so. Na mmom, wo ne wʼagya fiefoɔ na moaha Israel. Moagyae Awurade mmara so die, akɔdi Baal akyi. 19Enti, frɛ Israel nnipa nyinaa na wɔmmɛhyia me Karmel bepɔ so. Na fa Baal adiyifoɔ ahanan aduonum ne Asera adiyifoɔ ahanan a wɔdidi Isebel didipono so no nso bra.”\n20Na Ahab soma kɔɔ Israel nyinaa kɔboaboaa adiyifoɔ no ano wɔ Karmel bepɔ so. 21Elia dii nnipa no anim kaa sɛ, “Moadwene bɛyɛ ntanta wɔ saa asɛm yi ho akɔsi da bɛn? Sɛ Awurade yɛ Onyankopɔn a, monni nʼakyi, na sɛ Baal nso yɛ Onyankopɔn a, monni nʼakyi.” Nanso, nnipa no yɛɛ dinn.\n22Elia ka kyerɛɛ ɔman no sɛ, “Me nko ara ne Awurade odiyifoɔ a maka, nanso Baal wɔ adiyifoɔ ahanan aduonum. 23Momma yɛn anantwinini mmienu. Momma wɔnyi mu baako, na wɔntwitwa no asinasini mfa ngu gyenyina so, nsɔ wɔn mu ogya. Nantwinini baako a aka no, mɛyɛ ne ho adwuma, de agu gyenyina so a merento mu ogya. 24Na mobɛfrɛ mo nyame na me nso mafrɛ Awurade. Onyame a ɔnam ogya so gye so no, ɔno ne Onyankopɔn.”\nƆmanfoɔ no nyinaa penee so.\n25Elia ka kyerɛɛ Baal adiyifoɔ no sɛ, “Momfa anantwinini no baako, na monni ɛkan nsiesie no, ɛfiri sɛ, mo dɔɔso. Momfrɛ mo nyame a monnto mu ogya.” 26Enti, wɔfaa nantwinini a wɔkaa sɛ wɔmfa no no, siesiee no too afɔrebukyia no so. Afei, wɔfrɛɛ Baal, frɛɛ no, frɛɛ no firi anɔpa mu nyinaa sɛ, “Ao, Baal! Tie yɛn oo!” Wɔteateaam saa ara, nanso wɔannya mmuaeɛ biara! Afei wɔde anibereɛ sa faa afɔrebukyia a wɔasi no ho hyiaeɛ.\n27Ɛduruu owigyinaeɛ no, Elia dii wɔn ho fɛ sɛ, “Monteateam den! Ɔyɛ onyame! Ebia, ɔredwene biribi ho dendeenden anaa ɔregye nʼahome, ɔnnyaa adagyeɛ anaa watu ɛkwan. Ebi nso a, wada a ɛsɛ sɛ wɔnyane no.” 28Enti, wɔteateaam den, de asekan twitwaa wɔn ho wɔn ho, wowɔɔ wɔn ho wɔn ho pea sɛdeɛ wɔn amanneɛ teɛ, maa mogya pram wɔn. 29Owigyinaeɛ no twaa mu mpo no wɔtoaa wɔn nkɔmhyɛ no so, kɔsii anwummerɛ afɔrebɔ berɛ no mu. Nanso, mmuaeɛ biara amma. Wɔante obiara nne na obiara annye wɔn so.\n30Afei, Elia ka kyerɛɛ ɔmanfoɔ no nyinaa sɛ, “Mommra me nkyɛn ha.” Wɔkɔɔ ne nkyɛn, na ɔsiesiee Awurade afɔrebukyia a na abubuo no. 31Elia faa aboɔ dumienu a baako biara gyina hɔ ma Israel abusuakuo baako, 32na ɔde aboɔ no sane sii Awurade afɔrebukyia no. Na ɔtwaa amena a ne tɛtrɛtɛ bɛyɛ anammɔn mmiɛnsa faa afɔrebukyia no ho hyiaeɛ. 33Ɔde nnyensin guu afɔrebukyia no so, twitwaa nantwinini no asinasini guu so. Afei, ɔkaa sɛ, “Monhyɛ pɔre akɛseɛ no nsuo ma ma, na monhwie ngu afɔrebɔdeɛ no ne nnyensin no so.”\nWɔyɛɛ deɛ ɔkaeɛ no wieeɛ no, 34ɔkaa sɛ, “Monyɛ saa ara bio!”\nNa wɔyɛɛ saa wieeɛ no, ɔkaa sɛ, “Monyɛ saa ne mprɛnsa so.” Wɔyɛɛ sɛdeɛ ɔkaeɛ no, 35maa nsuo no tene faa afɔrebukyia no ho, maa mpo, ɛbu faa amena no so.\n36Ɛduruu ɛberɛ a ɛsɛ sɛ wɔbɔ anwummerɛ afɔdeɛ, sɛdeɛ wɔn amanneɛ kyerɛ no, odiyifoɔ Elia kɔɔ afɔrebukyia no so, bɔɔ mpaeɛ sɛ, “Ao, Awurade, Abraham, Isak ne Yakob Onyankopɔn, kyerɛ ɛnnɛ sɛ woyɛ Onyankopɔn wɔ Israel, na meyɛ wo ɔsomfoɔ. Kyerɛ sɛ, deɛ mereyɛ yi nyinaa firi wo. 37Ao, Awurade, tie me! Tie me na saa nnipa yi nyinaa nhunu sɛ, Ao, Awurade, woyɛ Onyankopɔn a woatwe wɔn asane aba wo nkyɛn.”\n38Nʼano siiɛ pɛ, na ogya a ɛfiri Awurade nkyɛn te firii soro bɛhyee nantwinini ba no, nnyensin no, aboɔ no ne mfuturo no. Mpo, ɛwee amena no mu nsuo no nyinaa.\n39Nnipa no hunuiɛ no, wɔde wɔn anim butubutuu fam, teateaam sɛ, “Awurade yɛ Onyankopɔn! Awurade yɛ Onyankopɔn!”\n40Na Elia hyɛɛ sɛ, “Monkyere Baal adiyifoɔ no nyinaa. Mommma wɔn mu baako koraa nnwane.” Enti, ɔmanfoɔ no kyekyeree wɔn nyinaa. Na Elia de wɔn kɔɔ Kison bɔnhwa mu kɔkunkumm wɔn wɔ hɔ.\nElia Bɔ Osutɔ Ho Mpaeɛ\n41Elia ka kyerɛɛ Ahab sɛ, “Kɔ na kɔdi aduane pa, ma wo ho ntɔ wo! Na mate sɛ osu kɛseɛ bi rebɛtɔ.” 42Enti, Ahab too ɛpono. Na Elia foro kɔɔ Karmel bepɔ atifi, kɔbutuu fam, bɔɔ mpaeɛ.\n43Na ɔka kyerɛɛ ne ɔsomfoɔ sɛ, “Kɔ na fa wʼani kyerɛ ɛpo so.”\nƆsomfoɔ no kɔ kɔhwɛɛ hɔ, na ɔba bɛka kyerɛɛ Elia sɛ, “Manhunu hwee.”\nElia kaa saa kyerɛɛ no mprɛnson sɛ ɔmfa nʼani nkɔkyerɛ hɔ. Ɔno nso kɔɔ mprɛnson.\n44Ne mprɛnson so no, ne ɔsomfoɔ no ka kyerɛɛ no sɛ, “Mehunuu omununkum bi a ɛte sɛ onipa abasa a, apue afiri ɛpo no so reforo.”\nƐhɔ ara na Elia teaam sɛ, “Ntɛm! Kɔ Ahab nkyɛn kɔka kyerɛ no. ‘Foro wo teaseɛnam no, na sane kɔ efie. Sɛ woanka wo ho a, osuo no bɛsi wo ɛkwan.’ ”\n45Ankyɛre biara na osuo munaa tumm. Osuframa bɔeɛ, na osu kɛseɛ tɔeɛ, na ntɛm so, Ahab kɔɔ Yesreel. 46Afei, Awurade maa Elia ahoɔden sononko bi. Ɔkekaa nʼatadeɛ hyɛɛ nʼabɔsoɔ mu, na ɔdii Ahab teaseɛnam no ɛkan ara kɔsii Yesreel ɛkwan ano.\nASCB : 1 Ahemfo 18


Samuel Nhoma a Edi Kan 31:1-13\nSaul ne ne mma mmarima baasa wuwui (1-13)\n31 Ná Filistifo ne Israelfo reko,+ na Israel mmarima guan fii Filistifo no anim, na wɔn mu bebree wuwui wɔ Gilboa+ Bepɔw so. 2 Filistifo no tuu wɔn ani sii Saul ne ne mma so,* na Filistifo no kum Yonatan,+ Abinadab, ne Malki-Sua a wɔyɛ Saul mma.+ 3 Ɔko no mu yɛɛ den maa Saul, na eduu baabi no, agyantofo no huu no, na wɔtow agyan wɔɔ no piraa no paa.+ 4 Ɛnna Saul ka kyerɛɛ ne somfo a okura n’akode no sɛ: “Twe wo sekan fa kum me na momonotofo*+ yi ammɛwɔ me sekan anyɛ me aninyanne.”* Nanso ne somfo no ampɛ sɛ ɔyɛ saa, efisɛ na ehu aka no paa. Enti Saul faa sekan no na ogyaa ne ho kɔwɔɔ so.+ 5 Bere a ne somfo no hui sɛ Saul awu no,+ ɔno nso gyaa ne ho wɔɔ ne sekan so wui. 6 Enti saa da no, Saul, ne mma mmarima baasa, nea okura n’akode, ne mmarima a wɔka ne ho nyinaa wuwui.+ 7 Bere a Israelfo a wɔwɔ asaasetraa no so* ne Yordan mpɔtam hɔ hui sɛ Israel mmarima aguan, na Saul ne ne mma nso awuwu no, woguan fii wɔn nkurow no mu;+ ɛnna Filistifo no bɛtenatenaa hɔ. 8 Ade kyee no, Filistifo no bae sɛ wɔrebeyiyi awufo no ho nneɛma, na wokopuee Saul ne ne mma baasa no so sɛ wɔawuwu gu Gilboa Bepɔw so.+ 9 Ɛnna wotwaa ne ti yiyii n’akotaade,* na wɔsoma kɔɔ Filistifo asaase so baabiara kɔbɔɔ amanneɛ+ wɔ wɔn abosomfi*+ ne ɔmanfo no mu. 10 Afei wɔde n’akotaade no koguu Astoret ahoni fi, na wɔde n’amu kɔsɛn Bet-San+ ɔfasu ho. 11 Bere a nnipa a wɔwɔ Yebes-Gilead+ nyinaa tee nea Filistifo de ayɛ Saul no, 12 akofo no nyinaa sɔre nantew anadwo no nyinaa kɔɔ hɔ, na wokoyii Saul amu ne ne mma no nso amu fii Bet-San ɔfasu no ho, na wɔde wɔn baa Yebes bɛhyewee wɔ hɔ. 13 Na wɔfaa wɔn nnompe+ kosiei wɔ tamarisk dua a ɛwɔ Yebes+ no ase, na wɔyɛɛ akɔnkyen* nnanson.\n^ Anaa “bon mu.”


Genesis 23 | Intanɛt So Bible| Wiase Foforɔ Nkyerɛaseɛ\nSara wu ne baabi a wosiee no (1-20)\n23 Sara dii mfe 127; nna a Sara de tenaa asaase so nyinaa nen.+ 2 Sara wui wɔ Kiriat-Arba,+ anaa Hebron,+ wɔ Kaanan asaase so,+ na Abraham gyam Sara na osuu no. 3 Afei Abraham sɔre fii ne yere amu no ho, na ɔkɔka kyerɛɛ Het+ asefo no sɛ: 4 “Meyɛ ɔhɔho ne otubrafo a mabɛsoɛ mo mu.+ Momma me amusiei wɔ mo nkyɛn ha na minsie me yere amu.” 5 Ɛnna Het asefo no buaa Abraham sɛ: 6 “Me wura, tie yɛn. Woyɛ obirɛmpɔn* a Onyankopɔn apaw wo wɔ yɛn mu.+ Wubetumi asie wo yere amu wɔ yɛn amusiei no fã biara a eye ma wo. Yɛn mu biara remfa n’amusiei nkame wo sɛ nsie wo yere amu.” 7 Afei Abraham sɔre bɔɔ ne mu ase wɔ Het+ asefo a wɔte asaase no so no anim, 8 na ɔka kyerɛɛ wɔn sɛ: “Sɛ mopene so* sɛ minsie me yere amu a, ɛnde muntie me na monsrɛ Sohar ba Efron 9 sɛ ɔmfa ɔbodan a ɛwɔ Makpela a ɛda n’asaase ano no mma me ntɔ. Sɛnea asaase no bo te biara, ɔmfa mma me na onnye ho dwetɛ sika nyinaa+ wɔ mo anim na minnya baabi mfa nyɛ amusiei.”+ 10 Saa bere no, na Efron ne Het asefo no na ɛwɔ hɔ. Enti Hitini Efron buaa Abraham, na Het asefo no ne obiara a ɔnam kurow no pon ano tee.+ Ɔkae sɛ: 11 “Daabi, me wura! Tie me. Mede asaase no ne ɔbodan a ɛwɔ so no nyinaa ama wo. Mede ma wo wɔ me manfo nyinaa anim. Sie wo yere amu wɔ hɔ.” 12 Ɛnna Abraham bɔɔ ne mu ase wɔ ɔmanfo no anim, 13 na ɔka kyerɛɛ Efron wɔ ɔmanfo no anim sɛ: “Mesrɛ wo tie me. Metua asaase no ho dwetɛ sika nyinaa ama wo. Gye, na matumi asie me yere amu wɔ hɔ.” 14 Ɛnna Efron buaa Abraham sɛ: 15 “Me wura, tie. Asaase a ne bo yɛ nnwetɛbona* 400 de, adɛn nti na ɛsɛ sɛ ɛyɛ me ne wo ntam asɛm? Kosie wo yere amu no.” 16 Abraham tiee Efron na ɔkarii sika a Efron bɔɔ din wɔ Het asefo anim no maa no, nnwetɛbona* 400 sɛnea aguadifo kari no.+ 17 Afei Efron asaase a ɛwɔ Makpela a ɛbɛn Mamre no ne ɛso ɔbodan ne nnua nyinaa, fi ti kosi ti, 18 bedii Abraham nsam, na ɛbɛyɛɛ n’agyapade wɔ Het asefo ne wɔn a wɔnam kurow no pon ano nyinaa anim. 19 Ɛnna Abraham siee ne yere Sara wɔ ɔbodan mu wɔ Makpela asaase so baabi a ɛbɛn Mamre, kyerɛ sɛ, Hebron a ɛwɔ Kaanan asaase so. 20 Enti Het asefo no de asaase no ne ɔbodan a ɛwɔ so no nyinaa maa Abraham sɛ amusiei.+\n^ Ebetumi nso akyerɛ, “obirɛmpɔn kɛse.”\n^ Anaa “mo kra pene so.”


Sɛnea Wubenya Nneɛma Ho Adwempa—Nea Enti a Suban Ho Hia\nKENKAN WƆ Afrikaans Albanian Amharic Arabic Armenian Azerbaijani Azerbaijani (Cyrillic) Bislama Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch English Estonian Ewe Fijian Finnish French Georgian German Greek Hebrew Hiligaynon Hungarian Iloko Indonesian Italian Japanese Kazakh Kikaonde Kikuyu Kinyarwanda Kirghiz Kirundi Korean Latvian Lingala Lithuanian Luvale Macedonian Malagasy Myanmar Norwegian Oromo Pangasinan Polish Portuguese Quechua (Ayacucho) Romanian Russian Samoan Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Swahili Swahili (Congo) Swedish Tagalog Tatar Thai Tigrinya Tok Pisin Tsonga Tswana Turkish Twi Ukrainian Urdu Vietnamese Waray-Waray Xhosa Zulu\nWohwɛ a, nsɛm a edidi so yi mu nea ɛwɔ he na ebetumi ama w’ani agye paa?\nasetena a wowɔ mu\nOBI bɛfa ‘asetena a ɔwɔ mu,’ na ebia waka sɛ, “sɛ m’ani begye a, gye sɛ . . .\n“menya sika bebree”\n“menya aware pa”\nNanso sɛ obi ani begye a, ennyina n’asetena anaa n’awosu so. Mmom egyina ne suban so! Ntease wom. Adɛn ntia? Efisɛ yenni yɛn asetena anaa yɛn awosu so tumi kɛse, nanso yɛn suban de yebetumi ayɛ ho biribi.\nBible abebusɛm bi ka sɛ: “Anigye koma sa yare; honhom a abotow ma nnompe mu yow.” (Mmebusɛm 17:22) Nea saa asɛm no kyerɛ ara ne sɛ, wo suban ho hia paa. Wo suban betumi aboa wo ama woadu wo botae bi ho anaa ebetumi ama w’abam abu. Suban koro yi ara betumi ama woasua biribi pa anaa ebetumi asɛe wo koraa.\nEbia ebinom begye kyim aka sɛ:\n‘Sɛ nneɛma nkɔ yiye a, adɛn nti na ɛsɛ sɛ meyɛ me ho sɛ biribiara rekɔ yiye?’\n‘Sɛ menya nneɛma ho adwempa sɛ dɛn mpo a, ɛrentumi nsesa m’asetena.’\n‘Twenee anim da hɔ a yɛmmɔ nkyɛn; sɛ adeɛ no nyɛ na medwene sɛ ɛbɛyɛ yiye a, ɛrensesa hwee.’\nAnhwɛ a wobɛka sɛ saa nsɛm yi tɔ asom. Nanso ɛyɛ sɛ yenya nneɛma ho adwempa. Wo de susuw nsɛm a edidi so yi ho hwɛ.\nAlex ne Brian nyinaa yɛ adwuma faako, nanso ɛsono obiara adwuma. Bere a wɔn panyin bɛhwɛɛ adwuma a wɔayɛ no, ɔmaa wohuu mfomso bi a ɛwom.\nAlex: “Brɛ a mebrɛe nyinaa ankosi hwee! Dabɛn koraa na metumi ayɛ adwuma yi yiye? Nea mɛyɛ biara yese enye. Mete adwuma yi mu reyɛ dɛn koraa?”\nBrian: “Me panyin yi akamfo me paa nanso watwe m’adwene asi nneɛma nketenkete bi so. Masua nneɛma pii afi mu a ɛbɛboa me daakye.”\nBosome nsia akyi, wohwɛ a wɔn mu hena na n’adwuma bɛsɔ ani paa? Alex anaa Brian?\nSɛ worepɛ obi afa no adwumam a, mmarima yi mu hena na anka wobɛfa no?\nSɛ woyɛ biribi na anyɛ yiye a, woyɛ w’ade te sɛ Alex anaa Brian?\nAndrea ne Brittney ayɛ ankonam. Ɛsono sɛnea wɔn mu biara yɛ n’ade.\nAndrea de, ɔno nko ara ho na odwen. Sɛ ɔbɛyɛ biribi ama obi a, gye sɛ onii no ayɛ no papa. N’asɛm ne sɛ: “Adɛn nti na ɛsɛ sɛ meyɛ papa to gu?”\nBrittney nso ku ne ho yɛ nkurɔfo papa a ɔnhwehwɛ biribiara mfi wɔn hɔ. Ɔde Bible mu afotusɛm yi na ɛbɔ ne bra: “Sɛnea mopɛ sɛ nnipa yɛ mo no, monyɛ wɔn saa ara.” (Luka 6:31) N’asɛm ara ne sɛ, ‘Woyɛ papa a woyɛ fa.’\nMmea mmienu yi mu hena na wobɛfa no adamfo?\nWɔn mu hena na obetumi ne nkurɔfo abɔ yiye?\nSɛ woayɛ ankonam a, sɛn na woyɛ w’ade? Woyɛ w’ade te sɛ Andrea anaa Brittney?\nEbia wunim nnipa pii a wɔn suban te sɛ Brian ne Brittney. Ebi mpo a wote nka sɛ wote sɛ wɔn ara. Sɛ saa a, ɛnde ebia woahu sɛ wo suban betumi akyerɛ nneɛma pii. Sɛ wo suban reyɛ ayɛ sɛ Alex anaa Andrea nso ɛ? Hwɛ nneɛma mmiɛnsa a ɛwɔ Bible mu a ɛbɛboa wo ama woanya adwempa na w’abam ammu.\n1 MMA W’ABAM MMU\nBIBLE KA SƐ: “W’aba mu abu ahohia da mu anaa? W’ahoɔden so bɛtew.”—Mmebusɛm 24:10.\nNEA ƐKYERƐ: Woma w’abam bu a, ɛbɛyɛ den sɛ wubetumi ayɛ nea ɛrehaw wo no ho biribi.\nNHWƐSO BI NI: Juliza ani annye ne nkwadaaberem. Ná ne papa yɛ kɔwensani, na na wɔn abusua no di hia buruburoo. Ná wodi atutena; wɔntena faako. Mfiase no, na asetena afono Juliza nanso nneɛma sesae. Ɔkaa sɛ, “Ansa na m’awofo ani so retete wɔn no, na Bible aboa me ama m’ayɛ nsakrae pii. Ɛde besi nnɛ, nea m’asua afi Bible mu no ama manya nneɛma ho adwempa. Seesei sɛ nkurɔfo yɛ nneɛma a m’ani nnye ho a, mebɔ mmɔden sɛ mɛte wɔn ase.”\nJuliza ahu sɛ nsɛm a ɛhyɛ nkuran pii wɔ Bible mu. Emu afotusɛm betumi aboa wo ama woanya nneɛma ho adwempa. Wo de hwɛ Efesofoɔ 4:23. Ɛka sɛ: “Momma wɔnkɔ so nyɛ mo foforo wɔ tumi a ɛkanyan mo adwene no mu.”\nKyerɛwsɛm yi kyerɛ sɛ wubetumi asesa w’adwene wɔ nneɛma ho. Nanso ɛmma prɛko pɛ. Enti Bible hyɛ yɛn nkuran sɛ ‘yɛnkɔ so nyɛ yɛn ho foforo.’\n2 NYA NNEƐMA HO ADWEMPA\nBIBLE KA SƐ: “Mmɔborɔni de, da biara nye mma no; na nea ɔwɔ anigye koma no wɔ apontow mu daa.”—Mmebusɛm 15:15.\nNEA ƐKYERƐ: Sɛ wusu wo ho mmɔbɔ dodo a, worenhu adepa biara wɔ w’abrabɔ mu da, na da biara wubenwiinwii. Nanso sɛ wunya nneɛma ho adwempa a, ‘daa wo koma ani gye.’ Enti wopɛ sɛ w’ani gye a, w’ani begye; na wopɛ sɛ wo werɛ how nso a, wo werɛ bɛhow.\nNHWƐSO BI NI: Biribi honoo Yanko tirim maa wɔyɛɛ no oprehyɛn mpɛn pii. Eyi sɛee ne kasa ne ne nantew. Ná osuro sɛ ne yare no remma ontumi nyɛ nneɛma a ɔde asi n’ani so no, enti n’abam bui mfe pii. Nanso akyiri yi, ɔsesaa n’adwene. Ɛbaa no sɛn? Ɔkaa sɛ: “Sɛ́ anka medwinnwen nneɛma a mentumi nyɛ ho de ahaw me ho no, misuae sɛ medwen nneɛma a ɛbɛhyɛ me den ho.”\nAde baako a Yanko yɛ ne sɛ ɔkenkan Bible. Ɔkaa sɛ eyi ma “midwen nneɛma pa ho. Ɛwom, minyii m’adwene mfii nea daakye mepɛ sɛ meyɛ no so de, nanso seesei mede m’adwene si nneɛma nketenkete a mitumi yɛ so. Nneɛma bebree wɔ hɔ a mɛtumi adwene ho ama m’ani agye, enti sɛ m’abam reyɛ abu a, ɛno na mede m’adwene si so.”\nWo nso wubetumi ayɛ sɛ Yanko, na woato wo dadwen nyinaa agu ayɛ nneɛma a ɛbɛma w’ani agye. Sɛ yare reteetee wo a, bisa wo ho sɛ: ‘Enti anidaso asa koraa? Anaasɛ mɛtumi ayɛ ho biribi?’ Bɔ mmɔden sɛ woremma nneɛma nhyɛ wo so; mmom fa w’adwene si nneɛma pa so.\n3 YƐ NKURƆFO PAPA\nBIBLE KA SƐ: “Ɔma mu wɔ anigye pii sen ogye.”—Asomafo Nnwuma 20:35.\nNEA ƐKYERƐ: Sɛ obi yi ne yam yɛ nkurɔfo papa a, n’ani gye paa. Adɛn ntia? Efisɛ Onyankopɔn ammɔ yɛn sɛ yɛnwen yɛn nko ara yɛn ho. (Filipifo 2:3, 4; 1 Yohane 4:11) Sɛ yɛyɛ papa a, yɛn ani gye, na ɛboa ma yɛn adwennwen so tew.\nNHWƐSO BI NI: Ɔbarima bi a yɛfrɛ no Josué akyi berɛmo ho aka, na amane a ɔrehu de yɛnka. Nanso ɔbɔ mmɔden sɛ daa ɔbɛboa nkurɔfo. N’asɛm a ɔka ne sɛ, “Sɛ́ anka mɛka sɛ merentumi nyɛ biribi no, daa midwen nea mɛtumi ayɛ aboa nkurɔfo ho, na eyi ma m’ani gye paa.”\nHwɛ sɛ wubetumi ayɛ nneɛma aboa nkurɔfo anaa. Sɛ wunim obi a ɔyare a, wubetumi anoa aduan akɔma no? Wunim akwakoraa anaa aberewa bi a wubetumi akɔ ne fie akɔboa no?\nSɛnea wo dua ade a wohwɛ so kama no, saa ara na ɛsɛ sɛ wohwɛ wo suban yiye. Sɛ wuhu sɛ wotaa de w’adwene kɔ nneɛma a ɛho nhia pii so ma w’abam bu a, ɛnde bɔ mmɔden tu ase. Nya nneɛma ho adwempa na yɛ nneɛma a ɛbɛma w’ani agye. Woyɛ saa a, asetena remfono wo. Ɛbɛma woahu sɛ ampa, suban pa ho hia.\nYare nti ebinom agyae nnuan bi di. Wo nso, wuhu suban bi a enye wɔ wo ho a, wubetumi agyae


Giovanni 21 BDG - Yohane 21 NA-TWI | Biblica América Latina\nGiovanni 21 BDG - Yohane 21 NA-TWI\n1Akyiri yi, Yesu yii ne ho adi bio wɔ Tiberia ɔtare ho kyerɛɛ n’asuafo no mu bi. Ɔkwan a ɔfaa so yii ne ho adi kyerɛɛ wɔn no ni:\n2 Saa bere no, na Simon Petro, ne Toma, a wɔfrɛ no Ata, ne Nataniel a ofi Kana a ɛwɔ Galilea ne Sebedeo mma ne Yesu asuafo no mu baanu na na wɔwɔ ɔtare no ho.\n3 Wɔwɔ hɔ no, Petro ka kyerɛɛ wɔn a wɔaka no se, “Merekoyi nam.” Wɔn a na wɔka ne ho no ka kyerɛɛ no se, “Yɛne wo bɛkɔ.” Wɔn nyinaa kɔtenaa ɔkorow mu kɔɔ po nanso saa anadwo no wɔanyi nam biara. 4 Ade kyee anɔpa a anim retetew no, Yesu begyinaa mpoano hɔ nanso na asuafo no nnim sɛ ɛyɛ ɔno.\n5 Ɔfrɛɛ asuafo no bisaa wɔn se, “Anuanom, moayi nam bi anaa?” Wobuae se, “Dabi.”\n6 Ɔka kyerɛɛ wɔn se, “Mungu mo asau no wɔ nifa fam na mobeyi nam.” Woguu asau no sɛnea ɔkae no. Nam yɛɛ asau no ma sɛɛ tɔ a na wɔtwe a ɛntwe.\n7 Afei, osuani a Yesu dɔ no no ka kyerɛɛ Petro se, “Ɛyɛ Awurade.” Bere a Simon Petro tee sɛ ɛyɛ Awurade no, ɔhyɛɛ n’atade, huruw tɔɔ nsu no mu guare kɔɔ mpoano hɔ. 8 Asuafo a wɔaka no tenaa ɔkorow no mu baa mpoano hɔ bi. Wɔreba no, na wɔretwe asau a na nam ahyɛ no ma sɛɛ tɔ no. Efi faako a wɔwɔ wɔ po no so ba mpoano hɔ no bɛyɛ basafa ahanu. 9 Woduu mpoano hɔ no wohui sɛ obi asɔ gya retoto nam na abodoo bi nso gu nkyɛn.\n10 Yesu ka kyerɛɛ wɔn se, “Momfa nam a moayi no bi mmra.” 11 Simon Petro foro kɔɔ ɔkorow no mu kɔtwee asau a na nam akɛse bɛyɛ ɔha aduonum abiɛsa wɔ mu no baa mpoano hɔ. Ɛwom sɛ na nam ayɛ asau no ma de, nanso antetew.\n12 Yesu frɛɛ wɔn se, “Mummedidi.” Asuafo no mu biara ammisa no onipa ko a ɔyɛ efisɛ, na wonim sɛ ɛyɛ Awurade. 13 Yesu faa abodoo no kyekyɛ maa wɔn. Eyi akyi no, ɔkyɛɛ nam a na watoto no nso maa wɔn.\n14 Eyi ne ne mpɛn abiɛsa so a Yesu sɔre fii awufo mu no, oyii ne ho adi kyerɛɛ n’asuafo no.\n15 Wodidi wiei no, Yesu bisaa Simon Petro se, “Yohane ba Simon, wodɔ me sen sɛnea eyinom dɔ me no anaa?” Petro buae se, “Yiw, Awurade, wunim sɛ medɔ wo.” Yesu ka kyerɛɛ no se, “Yɛn me nguammaa,”\n16 Yesu san bisaa no se, “Yohane ba Simon, wodɔ me anaa?” Petro san buae se, “Yiw, Awurade, winim sɛ medɔ wo.” Yesu san ka kyerɛɛ no se, “Hwɛ me nguan.”\n17 Yesu bisaa no ne mpɛn abiɛsa so se, “Yohane ba Simon, ampa ara sɛ wodɔ me?” Asɛm yi yɛɛ Petro awerɛhow sɛ Yesu abisa no saa asɛnkoro no are mpɛn abiɛsa. Enti ɔka kyerɛɛ Yesu se, “Awurade, wunim biribiara, na wunim nso sɛ, medɔ wo!” Yesu ka kyerɛɛ no se, “Yɛn me nguan.” 18 Meka nokware akyerɛ wo. Woyɛ aberante no, na wutumi siesie wo ho kɔ baabiara a wopɛ, yɛ nea wopɛ biara nso. Nanso sɛ wobɔ akwakoraa a, wobɛteɛ wo nsam na obi asiesie wo ho ama wo, de wo akɔ baabi a anka wompɛ sɛ wokɔ.” 19 Asɛm a Yesu kae no, ɔde kyerɛɛ owu ko a Petro bewu de ahyɛ Onyankopɔn anuonyam. Yesu ka kyerɛɛ Petro se, ”Di m’akyi.”\n20 Petro twaa n’ani hwɛɛ n’akyi hui sɛ osuani a Yesu dɔ no no di wɔn akyi. Saa osuani yi ne obi a wɔredidi no, otwiw bɛn Yesu bisaa no se, “Awurade, hena na obeyi wo ama?” no. 21 Petro huu saa osuani yi no, obisaa Yesu se, “Awurade, na oyi nso dɛn na ɛbɛto no?”\n22 Yesu buaa no se, “Sɛ mepɛ sɛ ɔtena hɔ kosi sɛ mɛsan maba a, ɛfa wo ho bɛn? Wo de, di m’akyi.” 23 Asɛm a Yesu ka faa saa osuani yi ho no maa Yesu akyidifo no mu pii susuwii sɛ, saa osuani no renwu da. Nanso na ɛnyɛ nea Yesu hwehwɛ akyevrɛ nen, bere a ɔkae se, “Sɛ mepɛ sɛ ɔtena hɔ kosi sɛ mɛsan aba a, ɛfa wo ho bɛn?” no.\n24 Saa osuani yi ne onipa a odi eyinom nyinaa ho adanse na ɔkyerɛwee nso. Yenim sɛ n’adanse no yɛ nokware. 25 Nneɛma bebree wɔ hɔ nso a Yesu yɛe a wɔankyerɛw, na sɛ wɔkyerɛwee no mmaako mmaako a, anka migye di sɛ ɛrensen wiase.\nNA-TWI : Yohane 21


Wudi Bere So? Dɛn na Bible Aka Afa Ho?\nKENKAN WƆ Afrikaans Albanian Amharic Arabic Armenian Azerbaijani Azerbaijani (Cyrillic) Bislama Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Cibemba Croatian Czech Danish Dutch Efik English Estonian Ewe Fijian Finnish French Georgian German Greek Hebrew Hiligaynon Hungarian Icelandic Igbo Iloko Indonesian Italian Japanese Kazakh Kikaonde Kinyarwanda Kirghiz Kirundi Korean Lingala Lithuanian Luganda Luvale Macedonian Malagasy Maltese Myanmar Ndebele (Zimbabwe) Norwegian Oromo Pangasinan Polish Portuguese Romanian Russian Samoan Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Swahili Swahili (Congo) Swedish Tagalog Tatar Tetun Dili Thai Tigrinya Tok Pisin Tsonga Tswana Turkish Twi Ukrainian Vietnamese Waray-Waray Xhosa Yoruba Zulu\nWudi Bere So?\nNnipa pii a wɔtaa ka akyi no mpo gye tom sɛ sɛ yedi bere so a, eye. Sɛ yɛhwɛ Bible mu a, yebenya asɛm yi ho afotusɛm pii.\nSɛ obi di bere so a, mfaso bɛn na onya?\nEbinom abehu sɛ sɛ wodi bere so a, ɛma wɔn ho tɔ wɔn. Afei nso ɛboa ma wonya din pa. Ɔkwan bɛn so?\nWudi bere so a, ɛkyerɛ sɛ wobɔ wo ho mmɔden. Obi a odi bere so mma nneɛma nhyɛ no so na mmom otumi yɛ nneɛma a wabɔ ne tirim sɛ ɔbɛyɛ nyinaa.\nWudi bere so a, ɛma nkurɔfo tumi de wɔn ho to wo so. Yɛte wiase bi a, nnipa bebree ntumi nni wɔn bɔhyɛ so, na sɛ wo ne wɔn yɛ nhyehyɛe biara a na agye agu. Ɛno nti, nkurɔfo ani gye wɔn a wodi wɔn bɔhyɛ so no ho.\nSɛ woyɛ obi a nkurɔfo tumi de wɔn ho to wo so a, w’abusuafo ne wo nnamfo bu wo paa. Adwumawuranom ani gye adwumayɛfo a wɔba adwuma ntɛm na wɔn adwuma nka akyi ho. Wotumi to wɔn akatua mu mpo na wonya wɔn mu ahotoso kɛse.\nSɛ wohwɛ Bible mu a, wubehu sɛ emu nsɛm no bi fa sɛnea yebedi bere so ho. Ɛho nhwɛso ni. Bible ka sɛ: “Momma biribiara nkɔ so fɛfɛɛfɛ a nhyehyɛe da ho.” (1 Korintofo 14:40) Sɛ nnipa mmienu gye tom sɛ wobehyia mu wɔ beae ne bere pɔtee bi a, ɛsɛ sɛ obiara di ne bɔhyɛ so. Bible san ka sɛ: “Biribiara wɔ ne bere a wɔahyɛ ato hɔ, na ade biara wɔ ne bere ɔsoro ase.” (Ɔsɛnkafo 3:1) Saa Kyerɛwsɛm yi ma yehu sɛ “ogu wɔ ne bere, na nea wɔagu no tutu nso wɔ ne bere.” (Ɔsɛnkafo 3:2) Akuafo gu wɔn aba wɔ bere pa mu na ama wɔatumi atwa nnɔbae pii. Enti sɛ okuafo di bere so a, onya so mfaso bebree.\nBible no ma yehu biribi titiriw a enti ɛsɛ sɛ yedi yɛn bere so: Sɛ wudi bere so a, ɛkyerɛ sɛ wubu afoforo na womfa wɔn bere nni agorɔ. (Filipifo 2:3, 4) Nanso wɔn a wonni wɔn bere so a daa nkurɔfo twɛn wɔn no deɛ, yebetumi aka sɛ wɔsɛe ebinom bere.\n“Monnhwɛ nneɛma a ɛfa mo nko ara ho, na mmom monhwɛ nea ɛfa afoforo ho nso bi.”—Filipifo 2:4.\nWobɛyɛ dɛn adi wo bere so?\nBible hyɛ yɛn nkuran sɛ yenni kan nyɛ nneɛma ho nhyehyɛe. (Mmebusɛm 21:5) Sɛ woyɛ obi a wotaa ka akyi a, ebia nea ɛma ɛba saa ne sɛ wode nneɛma pii akyekyere wo ho. Adɛn nti na wuntwitwa nneɛma a ɛho nhia pii no ngu? Sɛ worekɔ baabi a, hwɛ sɛ wobɛma wo ho bere pii, na fa yɛ wo botae sɛ wubedu hɔ ntɛm. Sɛ woyɛ saa na sɛ trafik kye wo anaasɛ nsu tɔ mpo a, worenka akyi.\nAfei Bible hyɛ ahobrɛase ho nkuran. (Mmebusɛm 11:2) Wei kyerɛ sɛ ɛsɛ sɛ wuhu nneɛma a wubetumi ayɛ ne nea worentumi nyɛ. Ansa na wubegye adwuma bi no, di kan hwɛ sɛ wo bere bɛma wo kwan ma woayɛ awie anaa. Sɛ wugye nnwuma bebree bobɔ so a, ɛma wo ho kyere wo na woteetee. Saa ara nso na wohaw nnipa afoforo!\nBio nso, Bible hyɛ yɛn nkuran sɛ yɛmfa yɛn bere nni dwuma yiye. (Efesofo 5:15, 16) Di kan yɛ nneɛma a ɛho hia paa no. (Filipifo 1:10) Afei nso, sɛ wote kar mu retu kwan anaa wote baabi retwɛn obi a, wubetumi de saa bere no akenkan ade anaa woasusuw nneɛma a wobɛyɛ saa da no ho.\n“Nsiyɛfo nhyehyɛe de mfaso ba.”—Mmebusɛm 21:5.